O Προδρόμου στον REPORTER-Ο σχεδιασμός του Υπ.... | Reporter Cyprus | Τοπικές Ειδήσεις\nΦοινιώ Σάββα 02/08/2020 06:55\nΣε τροχιά υλοποίησης έχουν μπει όλες οι διαδικασίες, ώστε να ξεκινήσει ομαλά η νέα σχολική χρονιά, ενώ η επιστροφή στα θρανία θα γίνει βάσει υγειονομικών πρωτοκόλλων, αναφέρει σε μία εφ’ όλης της ύλης συνέντευξη στον REPORTER ο υπουργός Παιδείας, Πολιτισμού, Αθλητισμού και Νεολαίας.\nΟ Πρόδρομος Προδρόμου άνοιξε τα χαρτιά του, λίγες ημέρες πριν την έναρξη της νέας σχολικής χρονιάς, τονίζοντας πως είναι σε συνεχή επαφή με το Υπουργείο Υγείας, ώστε να παρατηρούν την κατάσταση με τον κορωνοϊό και να λάβουν τα απαραίτητα μέτρα. Ξεκαθάρισε πως υπάρχουν στο τραπέζι υγειονομικά πρωτόκολλα που θα ληφθούν για την έναρξη της νέας σχολικής χρονιάς.\nΟ υπουργός Παιδείας και Πολιτισμού απάντησε και στις επικρίσεις που δέχθηκε το Υπουργείο του, κατά την περίοδο της πανδημίας, τόσο για τις ενέργειές τους στο τομέα της παιδείας, όσο και σε αυτό του πολιτισμού. Δεν έκρυψε τον εκνευρισμό του, όσον αφορά στα όσα ακούστηκαν για το έκτακτο επίδομα στους ανθρώπους του πολιτισμού, σημειώνοντας πως είναι η πρώτη φορά, από την ίδρυση της Κυπριακής Δημοκρατίας, που Κυβέρνηση αποφάσισε να παρέχει αυτό το έκτακτο επίδομα.\n-Που βρίσκονται οι προετοιμασίες για τη νέα σχολική χρονιά;\nΦέτος έχουμε λάβει υπόψη τις ιδιαίτερες συνθήκες που επικρατούν. Καταρχάς, παρά το ότι η χώρα μας έχει πολύ καλές επιδόσεις, έχουμε καταφέρει, με τις σωστές πολιτικές και την υπευθυνότητα όλων να αντιμετωπίσουμε ικανοποιητικά την επιδημία. Υπάρχει μία αβεβαιότητα, επειδή δεν έχει εγκαταλείψει τον κόσμο ο κορωνοϊός και διότι είμαστε σε μία φάση, που επαναδραστηριοποιείται ολόκληρη η κοινωνία, με μέτρα προστασίας. Άρα, οι προετοιμασίες για τη νέα σχολική χρονιά λαμβάνουν υπόψη τι ζήσαμε την προηγούμενη σχολική χρονιά και θέλουμε να ενισχύσουμε στην αρχή της χρονιάς, σε όλα τα σχολεία, όλα τα παιδιά. Έχουμε δει ότι ολοκληρώθηκε επιτυχώς η σχολική χρονιά, δεν είχαμε πραγματικά σημαντικές απώλειες. Παρ’ όλα αυτά και για ψυχολογικούς λόγους και για να νιώθουμε ασφάλεια, ξεκινούμε νωρίτερα. Κυρίως στην Δημοτική Εκπαίδευση είναι που ξεκινούμε νωρίτερα τα μαθήματα. Επομένως, οι προετοιμασίες έπρεπε να γίνουν με ιδιαίτερη προσοχή.\nΈχουν ήδη δοθεί οδηγίες στους εκπαιδευτικούς, τόσο της Δημοτικής όσο και την Μέσης εκπαίδευσης, σχετικά με το τι πρέπει να κάνουν στο διάστημα των πρώτων δύο εβδομάδων, για να ενισχύσουν τα παιδιά, έναντι της προηγούμενης σχολικής χρονιάς. Αναδιοργανώθηκε και η επιμόρφωση των εκπαιδευτικών της δημοτικής, που είναι καθιερωμένο ότι υπάρχει ένα διήμερο επιμόρφωσης των εκπαιδευτικών. Θα γίνει με αναφορά στις ιδιαίτερες συνθήκες που ζούμε, στην αξιοποίηση της ψηφιακής τεχνολογίας, στα υγειονομικά μέτρα κ.ο.κ. Συνεχίζεται το πρόγραμμα επιμόρφωσης του Υπουργείου, μέσω του Παιδαγωγικού Ινστιτούτου.\nΠρογραμματίζουμε την αξιοποίηση των ψηφιακών μέσων. Βεβαίως, αυτό εξυπακούεται ότι θα γίνει σε περίπτωση που πρέπει να έχουμε μέτρα στα σχολεία, δεν το γνωρίζουμε ακόμα. Αλλά, ακόμα και με τη σημερινή κατάσταση των πραγμάτων, όπως σήμερα λειτουργούν τα νηπιαγωγεία, που συνεχίζουν τις εργασίες τους το καλοκαίρι, ή όπως εμφανίζεται η ζωή στην κοινωνία, στο Υπουργείο Παιδείας αναπτύσσουμε ένα πρόγραμμα για το ψηφιακό σχολείο.\nΘα έχουμε, με τη νέα σχολική χρονιά, ένα κύκλο επιμόρφωσης σε θέματα πρόσθετα, θέματα κοινωνικού ενδιαφέροντος και θέματα ατομικής βελτίωσης των παιδιών, ανάλογα με το επίπεδο (Δημοτικό, Γυμνάσιο, Λύκειο). Θα είναι συμπληρωματικές παρουσιάσεις, που θα γίνονται με ψηφιακά μέσα. Δηλαδή, το σχολείο θα προσφέρει προγράμματα, όσον αφορά την οδική ασφάλεια, την ενημέρωση για τις εξαρτήσεις, για την ασφαλή χρήση του διαδικτύου, την κυβερνασφάλεια, ενημερωτικά προγράμματα για τα παιδιά του Γυμνασίου, όσον αφορά τις κατευθύνσεις του Λυκείου και τη συνέχεια των σπουδών, γενικότερα προγράμματα επαγγελματικού προσανατολισμού, περιβαλλοντικής εκπαίδευσης, για την κλιματική αλλαγή γενικότερα, για τη σεξουαλική διαπαιδαγώγηση, τον ψηφιακό ενγραμματισμό και αρκετά άλλα θέματα, πράγματα τα οποία πάντα υπάρχει προσδοκία ή κάποτε και το αίτημα, το σχολείο να καλύπτει. Το ωρολόγιο πρόγραμμα δεν μας το επιτρέπει, είναι γνωστό αυτό το δίλημμα. Τώρα με την ψηφιακή τεχνολογία, θα προσφέρουμε στα σχολεία προαιρετικά κάποια μαθήματα και παρουσιάσεις, πέραν του ωρολόγιου προγράμματος.\nΠέραν αυτού, υπάρχει και ένας στρατηγικός σχεδιασμός για την περίπτωση, κατά την οποία θα πρέπει να πάρουμε μέτρα προστασίας για τον κορωνοϊό, όπως έχουμε ζήσει την προηγούμενη περίοδο. Κάνουμε τους σχεδιασμούς, εάν τυχόν υπάρχουν μέτρα αποστάσεων, για να δούμε αν μπορεί να αυξηθεί ο αριθμός των παιδιών στις τάξεις για να φοιτήσουν, όπως επίσης, γίνεται και ένα μεγάλο σχέδιο του Υπουργείου Παιδείας, σε συνεργασία με το Υφυπουργείο Καινοτομίας και ψηφιακής πολιτικής για τον πλήρη εξοπλισμό και την ετοιμότητα των σχολείων, σε ηλεκτρονικά μέσα, αλλά και τη σύνδεση στο διαδίκτυο και τα ασύρματα δίκτυα. Προσανατολιζόμαστε να αγοράσουμε υπηρεσίες για να επιταχύνουμε τη διαδικασία, αλλά και για να έχουμε καλύτερη εξυπηρέτηση από εξιδεικευμένες δομές. Είναι ένα σχέδιο το οποίο βρίσκεται σε εξέλιξη.\n-Είχατε πολλές φορές δηλώσει πώς το Υπουργείο Παιδείας είναι προετοιμασμένο σε περίπτωση δεύτερου κύματος της πανδημίας του κορωνοϊού. Τι περιλαμβάνει αυτός ο σχεδιασμός;\nΕίμαστε σε συνεχή επαφή με το Υπουργείο Υγείας και ειδικότερα με κάποιους συνεργάτες που έχουμε από την ειδική επιστημονική ομάδα του Υπουργείου. Είναι γνωστό ότι πέρσι μας είχαν στηρίξει ιδιαίτερα οι δύο επιδημιολόγοι, που είναι και παιδίατροι, η κ. Πανά και η κ. Κολιού. Είμαστε σε επικοινωνία, ώστε να ξέρουμε ότι εάν λειτουργούσαν αύριο τα σχολεία, θα χρειάζονταν κάποιο προσαρμοσμένο υγειονομικό πρωτόκολλο.\nΘα επικαιροποιήσουμε τα υγειονομικά πρωτόκολλα και σε περίπτωση που χρειαστεί και μας υποδείξουν ότι θα πρέπει να λάβουμε κάποια μέτρα προστασίας, έχουμε ένα δεύτερο πλάνο λειτουργίας των σχολείων, που αν το κριτήριο είναι η απόσταση των θρανίων μέσα στις τάξεις, προσπαθούμε να βρούμε άλλο τρόπο διάταξης των μαθητών στις τάξεις, με κάποια ειδικά καθίσματα για να αυξήσουμε τον αριθμό και να μειωθεί η απώλεια διδακτικού χρόνου.\nΤαυτόχρονα, έχοντας και την εμπειρία της προηγούμενης χρονιάς, αναπτύσσουμε το πρόγραμμα εξ αποστάσεως εκπαίδευσης, εάν και όπου χρειαστεί, για σκοπούς υγειονομικούς, να το ενεργοποιήσουμε. Θα ανανεώσουμε τη στήριξη σε ένα αριθμό νοικοκυριών, που τα παιδιά δεν έχουν πρόσβαση στο διαδίκτυο. Η κάλυψη που παρείχαμε πέρσι ήταν για μία τριμηνία, ενδεχομένως αν χρειαστεί θα ανανεωθεί. Έχουμε και τον εξοπλισμό των σχεδόν 7,500 συσκευών τύπου tablet, που θα διατεθούν και πάλι σε παιδιά που δεν έχουν μέσο και βεβαίως θα κινηθούμε για να συμπληρώσουμε, αν χρειαστεί και για τις μικρές τάξεις του Δημοτικού.\nΥπάρχει ένα συγκροτημένο σχέδιο Β. Με την επιδημία να μην έχει εξαλειφθεί εντελώς και να μην υπάρχει ακόμα το εμβόλιο, γνωρίζουμε ότι στα σχολεία, στην φθινοπωρινή και κυρίως στη χειμερινή περίοδο, υπάρχουν κι άλλες περιπτώσεις λοιμώξεων. Υπήρξε και στο παρελθόν ζήτημα με τη γρίπη Α’. Επομένως, στα υγειονομικά πρωτόκολλα θα λάβουμε υπόψη και αυτά τα δεδομένα και θα πρέπει να είμαστε έτοιμοι. Φυσικά, ευχόμαστε να μην χρειαστεί να πάρουμε μέτρα, ευχόμαστε να διατηρηθεί η πολύ καλή επίδοση που έχει η Κύπρος, με την υπευθυνότητα όλων, να μπορέσουμε να ξεκινήσουμε τη νέα σχολική χρονιά με λιγότερη πίεση από υγειονομικές συνθήκες. Αν όμως χρειαστεί, πάνω από όλα είναι η υγεία και η υγειονομική ασφάλεια και με αυτό το κριτήριο θα λάβουμε αποφάσεις.\n-Τα σχολεία, δηλαδή, θα λειτουργήσουν βάσει συγκεκριμένων υγειονομικών πρωτοκόλλων, με την έναρξη της νέας σχολικής χρονιάς;\nΚαι σήμερα, εάν άνοιγαν τα σχολεία, με τα όσα ισχύουν, τις οδηγίες που έχουμε από το Υπουργείο Υγείας, τί γίνεται στους κοινόχρηστους χώρους και χώρους συγκέντρωσης, θα υπήρχαν σε ισχύ κάποια υγειονομικά πρωτόκολλα. Δεν έχει λήξει η προστασία και η πρόληψη, επομένως θα πρέπει να τα επικαιροποιήσουμε μέχρι τις αρχές Σεπτεμβρίου, αναλόγως των συνθηκών και με το τί θα μας συμβουλεύσουν οι ειδικοί.\nΒεβαίως, οι συνθήκες είναι πολύ καλύτερες από ότι ήταν την εποχή που έπρεπε να κλείσουμε τα σχολεία. Όταν ξεκίνησαν και άνοιξαν τα σχολεία, μέσα στο Μάιο, οι συνθήκες δείχνουν να έχουν βελτιωθεί. Όμως, κανείς δεν μπορεί να προδικάσει και εμείς δεν έχουμε την ανάγκη να πάρουμε οποιοδήποτε ρίσκο. Θα περιμένουμε να δούμε πως θα διαμορφωθούν οι συνθήκες, στο τέλος του επόμενου μήνα, θα πάρουμε την κατεύθυνση από το Υπουργείο Υγείας. Στο Υπουργείο Παιδείας είμαστε προετοιμασμένοι να εφαρμόσουμε προσαρμοσμένα πρωτόκολλα.\n-Είχατε δεχτεί επικρίσεις την προηγούμενη σχολική χρονιά, επειδή ενώ είχατε εξαγγείλει ότι θα βοηθήσετε τους μαθητές, υπήρχαν αντιδράσεις ότι δεν έλαβαν οι μαθητές αυτή τη βοήθεια. Πώς απαντάτε σε αυτές τις επικρίσεις;\nΔεν χρειάζεται να απαντήσω. Είναι ανακριβές. Τα σχολεία έχουν καταγράψει τις ανάγκες, οι εκπαιδευτικοί έχουν εντοπίσει τα παιδιά, τα οποία είχαν δηλώσει ότι δεν είχαν κάποιο μέσο. Το Υπουργείο Παιδείας διέθεσε συσκευές, μόνο και μόνο με τη δήλωση, χωρίς καμία εξακρίβωση. Φέτος, ίσως να πρέπει να γίνει καλύτερα η κατανομή. Θα ξεκινήσει η σχολική χρονιά σε ομαλότερες συνθήκες, θα μπορούν οι εκπαιδευτικοί να εξακριβώσουν τι συμβαίνει μέσα στα σχολεία.\nΕμάς, η πληροφόρησή μας, οι αισθητήρες μας είναι οι εκπαιδευτικοί, οι διευθύνσεις των σχολείων, από εκεί αντλούμε την πληροφόρηση. Αν κάποιος θέλει να κάνει κριτική, πρέπει να κάνει κριτική σε όλους μας και στους εκπαιδευτικούς, ότι δεν κατέγραψαν. Δεν πιστεύω ότι είναι δίκαιη μία τέτοια κριτική. Καταγράφηκαν οι ανάγκες. Αν υπάρχουν γονείς ή παιδιά που έρχονται εκ των υστέρων και θέλουν να διεκδικήσουν είναι άλλο θέμα.\nΣύμφωνα με το τι είχε καταγραφεί, είχαν δοθεί σε όλους συσκευές. Εάν κάποιος ισχυρίστηκε ότι ζήτησε συσκευή και δεν την πήρε, επειδή έχω ακούσει τέτοια πράγματα, δύο ή τρεις φορές είχα δηλώσει δημόσια, να έρθουν στο Υπουργείο και να μας το πουν. Κανένας δεν ήρθε ποτέ. Γιατί; Επειδή δεν υπήρχε τέτοια περίπτωση. Ένα πράγμα μπορεί να συμβαίνει. Είτε οι εκπαιδευτικοί των σχολείων δεν κατέγραψαν τον μαθητή, παρόλο που το είχε ζητήσει, πράγμα που δεν το πιστεύω ή δεν μπορώ να φανταστώ τι άλλο συμβαίνει. Ας αφήσουμε, λοιπόν, αυτές τις μεμψιμοιρίες, το Υπουργείο Παιδείας εξασφάλισε για ένα πληθυσμό περίπου 50,000-60,000 παιδιών που είναι η Μέση Εκπαίδευση, συν η Ε και Στ Δημοτικού, 12,300 tablets, δηλαδή περισσότερα από ένας στους πέντε.\nΟι ανάγκες που υπάρχουν, στο μέτρο που έχουμε τη δυνατότητα, θα καλυφθούν. Εμείς νιώθουμε, αυτή τη στιγμή ότι με τις συσκευές που έχουν διατεθεί, όλα τα παιδιά μπορούν να παρακολουθήσουν, να έχουν κάποια συσκευή, για να συνδεθούν με τα προγράμματα που προσφέρει το Υπουργείο Παιδείας.\n-Έχει ολοκληρωθεί η διαδικασία της στελέχωσης των σχολικών μονάδων με τους εκπαιδευτικούς και αν όχι πότε αναμένεται να ολοκληρωθεί;\nΕίναι ένα στοίχημα το να στελεχωθεί το σχολικό σύστημα έγκαιρα. Μέχρι τώρα προχωρούμε κανονικά, είμαστε μέσα στα χρονοδιαγράμματα. Θέλω να επαναλάβω τις ευχαριστίες στην Επιτροπή Εκπαιδευτικής Υπηρεσίας, που μαζί με τις διευθύνσεις του Υπουργείου, θα δουλέψουν χωρίς αργίες και διακοπές. Πρώτα θα γίνει η στελέχωση και μετά θα έχουμε αργίες στο Υπουργείο Παιδείας. Μέχρι τώρα προχωρούμε κανονικά, ολοκληρώνονται προαγωγές διευθυντών και αποπαγωποιήθηκαν θέσεις. Εδώ πρέπει να ευχαριστήσουμε και τη Βουλή, την Επιτροπή Οικονομικών που έδειξε κατανόηση, διότι κρίθηκε μεγάλης σημασίας τα σχολεία, από το Σεπτέμβριο, να έχουν έγκαιρα τη διεύθυνση, ούτως ώστε να οργανώσει τα πράγματα.\nΈχουμε λάβει και ιδιαίτερη μέριμνα, όπου είναι δυνατό, κυρίως στις διευθύνσεις των σχολείων να αποφευχθούν οι μετακινήσεις. Να υπάρχει μία συνέχεια, αφού υπάρχει μία εμπειρία, από πέρσι, της διαχείρισης της πανδημίας, να έχουμε τους ίδιους ανθρώπους, στο πηδάλιο των σχολείων.\nΓενικά, έχουμε την πεποίθηση ότι από την 1η Σεπτεμβρίου, που θα είναι στα σχολεία οι εκπαιδευτικοί, τα σχολεία θα είναι πλήρως στελεχωμένα. Έχω συζητήσει με τις εκπαιδευτικές οργανώσεις και περιμένουμε ότι και πολύ μικρές ελλείψεις που μπορεί να υπάρξουν στα σχολεία, θα υπάρξει κατανόηση για να ρυθμιστούν αμέσως.\n-Είναι πλήρως καταρτισμένα τα σχολεία, όσον αφορά στα σχολικά βιβλία, τα εποπτικά μέσα και τη γραφική ύλη;\nΤα σχολικά βιβλία είναι έτοιμα , αν δεν κάνω λάθος έχουν διανεμηθεί στα σχολεία και περιμένουν τα παιδιά να τα παραλάβουν. Οι μαθητές θα παρουσιαστούν στα σχολεία Μέσης Εκπαίδευσης στις 4 Σεπτεμβρίου, ημέρα Παρασκευή, για να πάρουν τα βιβλία τους και να ενημερωθούν για τα τμήματα που θα φοιτήσουν και άλλα ζητήματα. Στα Δημοτικά στις 7 Σεπτεμβρίου, ημέρα Δευτέρα, θα παρουσιαστούν τα παιδιά και θα ξεκινήσουν τα μαθήματα.\nΆρα, τα σχολεία είναι έτοιμα και ακόμα όσον αφορά τον εξοπλισμό, τα αναλώσιμα που έχουν να κάνουν με τα πρωτόκολλα και την υγειονομική προστασία, λαμβάνεται πρόνοια από τις σχολικές εφορίες, αντισηπτικό, άλλα μέσα για τη σήμανση και χωροθέτηση που προβλέπονται.\n-Σε ποιες σχολικές μονάδες αναμένονται έργα τη νέα σχολική χρονιά;\nΥπάρχει ένας κατάλογος που έχει ανακοινωθεί. Είναι 23 τα μεγάλης κλίμακας έργα που θα συνεχιστούν στην επόμενη σχολική χρονιά. Έχουμε 12 μεγάλης κλίμακας έργα που έχουν ήδη αποπερατωθεί ή θα τελειώσουν μέχρι να ξεκινήσει το Σεπτέμβριο η χρονιά. Υπάρχουν κι άλλα 17 έργα, που είναι μικρότερης κλίμακας, τα οποία επίσης θα συνεχιστούν.\nΕίναι γνωστά τα σχολεία, στα οποία γίνονται έργα. Ξέρουμε ότι στη Λευκωσία εδώ και χρόνια γίνεται ένας σχεδιασμός βελτίωσης, αναδόμησης και αποκατάστασης στο Παγκύπριο Γυμνάσιο. Στο Δημοτικό Σχολείο της Αγίας Βαρβάρας γίνεται μία επέκταση. Θα συνεχιστεί, δεν έχει ολοκληρωθεί. Όπως επίσης και στην Πάφο φτιάχνουμε το τρίτο νηπιαγωγείο, ώστε να μετακινηθεί το Δημοτικό Σχολείο και να απελευθερωθεί ο χώρος για το Λύκειο. Είναι ένα έργο το οποίο θα ξεκινήσει, αφού έχει εξασφαλιστεί χρηματοδότηση. Το περιμένουν.\nΌταν ξεκινήσουν έργα, όπου γίνουν, είτε για συντήρηση, είτε για σεισμική αναβάθμιση, είτε για επέκταση μιλούμε για έργα που βελτιώνουν τα σχολεία και είναι αναπόφευκτο να υπάρχει μία ταλαιπωρία στο ενδιάμεσο. Υπάρχουν, ενδεχομένως, τάξεις και τμήματα που θα φιλοξενηθούν σε λυόμενα. Θα πρέπει όλοι να δείξουμε κατανόηση, το Υπουργείο Παιδείας, οι τεχνικές Υπηρεσίες κάνουν κάθε προσπάθεια για να υλοποιούνται έγκαιρα τα έργα ή όπου είναι δυνατό να επισπεύδονται. Νομίζω, όμως, είναι αχρείαστο να μεμψιμοιρούμε ή να συζητούμε. Το Υπουργείο προσπαθεί να βελτιώσει τους ειδικούς χώρους, είναι πάρα πολλά τα αιτήματα που έχουμε για επιμέρους βελτιώσεις, προγραμματίζονται, προϋπολογίζονται, όπου είναι δυνατόν φτιάχνουμε νέα σχολεία και όπου επιβάλλεται επεκτείνουμε ή ανανεώνουμε τις σχολικές εγκαταστάσεις.\nΕίναι και μία γενικότερη απόφαση από την Κυβέρνηση και τον Πρόεδρο της Δημοκρατίας, τα έργα να τελειώνουν έγκαιρα. Άρα, εμείς θέλουμε απλώς να υπάρχει μία σωστή συνεννόηση, με τους οργανωμένους γονείς, με τις διευθύνσεις των σχολείων, με τους εκπαιδευτικούς, για να ξέρουν όλοι τα έργα, τα οποία θα είναι σε εξέλιξη τη νέα σχολική χρονιά και να υπάρχει η κατανόηση και υπομονή που χρειάζεται.\nΔΙΑΒΑΣΤΕ ΕΔΩ: Ετοιμασίες για τη σχολική χρονιά στη βάση κανονικής λειτουργίας, με πιθανές αλλαγές λόγω πανδημίας\n-Κατά την προηγούμενη σχολική χρονιά είχε τεθεί σε εφαρμογή το νέο σύστημα αξιολόγησης του μαθητή, οι εξετάσεις ανά τετράμηνο. Φέτος αναμένεται να εφαρμοστούν και στη Β’ Λυκείου. Ποιες είναι οι εκτιμήσεις; Θα υπάρξει κάποια αλλαγή, δεδομένου ότι λόγω της πανδημίας δεν εφαρμόστηκε στο Β’ τετράμηνο;\nΌχι, πέρσι εφαρμόστηκαν οι κανονισμοί αντικειμενικά όπως θα έπρεπε να εφαρμοστούν. Δεν έγιναν εξετάσεις, επομένως δεν λήφθηκαν υπόψη είτε οι εξετάσεις τετραμήνου για την Α’ Λυκείου, είτε οι εξετάσεις συμβατικές που προβλεπόταν να γίνουν στη Β’ Λυκείου. Έγιναν μόνο Παγκύπριες. Φέτος είναι μία άλλη χρονιά.\nΤο σύστημα αξιολόγησης των μαθητών δεν έχει ολοκληρωθεί. Είναι κάτι που μένει να συζητήσουμε σφαιρικά. Έχει εφαρμοστεί η εξέταση ανά τετράμηνο και φέτος θα είναι η πρώτη χρονιά που θα εφαρμοστεί σε δύο τάξεις και στην Α’ και στην Β’ Λυκείου. Αυτή είναι η διαφορά. Σύμφωνα με την τροποποίηση των κανονισμών, έχουμε υιοθετήσει τις εισηγήσεις που έκαναν, τόσο οι εκπαιδευτικοί, όσο και οι γονείς. Ευτυχώς, υπήρχε σύγκλιση απόψεων. Εκείνο που αλλάζει τώρα είναι πως, αντί να γίνουν οι εξετάσεις τον Δεκέμβριο, θα γίνουν στο τέλος τετραμήνου.\nΔΙΑΒΑΣΤΕ ΕΔΩ: Τον Ιανουάριο πραγματοποιούνται οι εξετάσεις τετραμήνων-Εγκρίθηκαν οι τροποποιήσεις\nΤο τετράμηνο τελειώνει αμέσως μετά τις διακοπές των Χριστουγέννων, άρα οι εξετάσεις θα γίνουν πέντε εργάσιμες μέρες μετά το τέλος των διακοπών. Θα είναι μία περίοδος εξετάσεων, στα σχολεία δεν θα γίνονται μαθήματα, τα παιδιά θα έχουν μόνο εξετάσεις.\nΑναδιοργανώθηκε η διδασκαλία, μέχρι την 1η Σεπτεμβρίου θα γνωρίζουν οι εκπαιδευτικοί πώς κατανέμεται το τι πρέπει να διδάξουν στο πρώτο και δεύτερο τετράμηνο, με δεδομένο ότι θα πρέπει να γίνουν και οι εξετάσεις. Με ικανοποίηση πρέπει να πω ότι είδαμε πως οι εξετάσεις κύλησαν ομαλά πέρσι το Δεκέμβριο. Φέτος, νομίζω ότι τα πράγματα θα είναι πολύ καλύτερα, επειδή οι μαθητές θα ξέρουν από την αρχή της χρονιάς τι πρόκειται να γίνει. Πέρσι υπήρχε μία αμφιβολία, μία αναβλητικότητα, συσσωρεύτηκαν διαγωνίσματα, εξετάσεις μέσα σε ένα-ενάμιση μήνα.\nΦέτος δεν θα γίνει κάτι τέτοιο. Δίνονται οδηγίες στους εκπαιδευτικούς, οι όποιες γραπτές δοκιμασίες θέλουν να κάνουν στο πλαίσιο της δικής τους αξιολόγησης των παιδιών, ανά τάξη, ανά τμήμα να μην συγκεντρώνονται είτε οι εργασίες που ανατίθενται, είτε τα διαγωνίσματα στην τελευταία περίοδο.\nΕπίσης, στην τροποποίηση των κανονισμών, εφόσον είχαμε πέρσι 40% γραπτά, ήταν 30% οι εξετάσεις τετραμήνου, 10% το διαγώνισμα που προέβλεπαν οι κανονισμοί, όλοι συμφώνησαν ότι δεν υπήρχε λόγος, από την ώρα που γίνεται η εξέταση τετραμήνου, να γίνεται το διαγώνισμα, το οποίο κατέληγε να έχει την ίδια λειτουργία. Επομένως, διατηρούμε την αναλογία 40% γραπτά, 60% αξιολόγηση του εκπαιδευτικού, από την συνεχή παρακολούθηση και τη συμμετοχή του μαθητή/μαθήτριας στο μάθημα. Είτε είναι εργασίες, είτε είναι η συμμετοχή στη διδασκαλία, είτε είναι κάποιες δραστηριότητες παρεμφερείς, που αναλαμβάνουν οι μαθητές.\nΤο μεγαλύτερο μέρος είναι από το λεγόμενο προφορικό, δηλαδή από την αξιολόγηση όλων αυτών των δραστηριοτήτων κατά τη διάρκεια της χρονιάς και το μικρότερο μέρος είναι από την γραπτή εξέταση. Όμως, έχοντας τα περσινά αποτελέσματα, από το πρώτο τετράμηνο, είναι ακόμη ενώπιόν μας κάποια συμπεράσματα που πρέπει να βγάλουμε και να λάβουμε υπόψη για τη διοργάνωση της σχολικής διδασκαλίας. Φέτος, θα έχουμε πρόσθετα στοιχεία, θα έχουμε και από τη Β’ Λυκείου. Τα ίδια παιδιά που είχαν εξεταστεί στην Α’ Λυκείου, θα εξεταστούν και στη Β’ τάξη, ενώ μία νέα φουρνιά Α’ Λυκείου θα εξεταστούν.\n-Κατά τη διάρκεια της πανδημίας, έχετε δεχτεί επικρίσεις για τους χειρισμούς σας στον τομέα του πολιτισμού. Μετά από απόφαση του Υπουργικού Συμβουλίου, στα σκαριά βρίσκεται η δημιουργία του Υφυπουργείου Πολιτισμού. Μπορείτε να μας πείτε από ποιους θα απαρτίζεται το Υφυπουργείο και ποιες θα είναι οι αρμοδιότητές του;\nΜπορώ να σας πω ότι με τους ανθρώπους του πολιτισμού, πρώτη φορά Κυβέρνηση έδωσε τη χορηγία που δόθηκε τώρα με την πανδημία. Δεν θυμούμαι ποτέ να έχει δοθεί σε όλους τους ανθρώπους που εργάζονται στον τομέα του πολιτισμού, επειδή ακριβώς δεν είχαν μία τακτική μισθωτή εργασία, να τους δοθεί κάποια χορηγία. Δόθηκε τώρα, δόθηκαν 900 ευρώ.\nΟι επικρίσεις ήταν επειδή δεν ήταν καταγεγραμμένοι οι καλλιτέχνες; Η Κυπριακή Δημοκρατία υπάρχει εδώ και εξήντα χρόνια. Ας επικρίνουν τα προηγούμενα εξήντα χρόνια, αυτοί που θέλουν να επικρίνουν. Για πρώτη φορά γυρίσαμε να δούμε τον κόσμο του πολιτισμού, αυτή η χορηγία που δόθηκε ήταν μία έκτακτη ενίσχυση. Η πρόθεση είναι να διοργανώσουμε, όχι μόνο μέσω του Υφυπουργείου, γίνεται προσπάθεια για να κατοχυρώσουμε, να περιγράψουμε και να δώσουμε υπόσταση στην ιδιότητα του εργαζόμενου στο χώρο της πολιτιστικής δημιουργίας και των καλλιτεχνών.\nΣε συνεργασία με τους ενδιαφερόμενους κάνουμε αυτή την προσπάθεια και είναι κάπως παράδοξο, την ώρα που γίνεται κάτι που δεν έγινε εδώ και δεκαετίες, κάποιοι να διαμαρτύρονται. Ξέρω τις διαμαρτυρίες και δεν θέλω να πω ότι έχουν πολιτικά κίνητρα. Σημασία έχει ότι το Υπουργείο Παιδείας, μπορεί να λέει ότι ονομάζεται και πολιτισμού, αναλαμβάνοντας αυτή την πρωτοβουλία, να κατοχυρώσουμε την επαγγελματική ιδιότητα στο χώρο του πολιτισμού και βεβαίως με μεγάλη ικανοποίηση είδα, να ξεκινά για να υλοποιηθεί μία βασική προγραμματική θέση του Προέδρου της Δημοκρατίας, με τη δημιουργία του Υφυπουργείου Πολιτισμού.\nΕμείς έχουμε έτοιμη, σε μεγάλο βαθμό την προεργασία. Θα πρέπει να γίνει σχετικός διάλογος, να τύχει νομοθετικής επεξεργασίας από τη Νομική Υπηρεσία και στη συνέχεια θα παρουσιαστεί στο Υπουργικό Συμβούλιο, η πρόταση για τη δημιουργία του Υφυπουργείου Πολιτισμού και βεβαίως η πρόθεσή μας, δεν είναι να δημιουργηθεί ένα Υφυπουργείο και να διοριστεί ένας πολιτικός προϊστάμενος, αλλά είναι να δημιουργήσουμε τις προϋποθέσεις, έχοντας ένα Υφυπουργό ο οποίος θα ασχοληθεί μόνο με τα θέματα του πολιτισμού και αποκλειστικά.\nΝα δημιουργηθούν οι προϋποθέσεις, ώστε να αρθρώσουμε συγκροτημένα μία πρόταση πολιτικής για τον πολιτισμό. Η πολιτική για τον πολιτισμό δεν είναι να μοιράζουμε επιταγές. Ας δούμε τις χώρες, που τα προηγούμενα χρόνια έχουν αναπτύξει πολιτικές για τον πολιτισμό και θα καταλάβουμε ότι δεν μιλούμε για επιδοματική πολιτική, αλλά μιλούμε για μία έμπνευση μίας χώρας, της οποίας οι πολίτες της πρώτα θα εξοικειωθούν, θα γνωρίσουν, θα μάθουν την πολιτιστική μας κληρονομία. Άρα, πρέπει να αναδείξουμε την πολιτιστική κληρονομία, μαζί με την πολιτιστική δημιουργία. Κάποτε υπάρχει παρανόηση πως πολιτική για τον πολιτισμό είναι η τρέχουσα πολιτιστική δημιουργία. Όχι, δεν είναι μόνο αυτό. Είναι και η πολιτιστική κληρονομία. Και χώρες όπως η Κύπρος με χιλιετίες παράδοσης, είμαστε ήδη πλούσιοι και πρέπει να το αξιοποιήσουμε.\nΆρα, ένα Υφυπουργείο, όπως έχουν δείξει τα Υφυπουργεία που είναι ήδη σε λειτουργία, δίνουν μία νέα πνοή σε αυτούς τους τομείς και το έχουμε δει στην πράξη. Το ίδιο θα κάνουμε και για τον πολιτισμό και νομίζω ότι με τη σύμφωνη γνώμη όλων, θα δώσουμε την ευκαιρία στον πολιτισμό να αναπτυχθεί πάνω σε καινούργιες βάσεις.\nΟι νέοι μας σήμερα δείχνουν εξαιρετικά δείγματα και σε καινούργιους τομείς. Αυτό διαπιστώνουμε, για παράδειγμα στον τομέα του κινηματογράφου και των οπτικοακουστικών. Μέσα από ένα στρατηγικό σχεδιασμό. Πρέπει να διερωτηθούμε κιόλας, ποιο πολιτισμό αναδεικνύουμε, ποια είναι τα στοιχεία του πολιτισμού που δίνουμε προτεραιότητα.\n-Δεν είναι λίγες οι φορές από την ημέρα που αναλάβατε καθήκοντα που βρεθήκατε στο στόχαστρο του εκπαιδευτικού κόσμου, αλλά και των μαθητών. Έχουν αποκατασταθεί οι σχέσεις σας; Αναμένατε όταν διοριζόσασταν ότι θα ήταν τόσο «καυτή» η καρέκλα του Υπουργού Παιδείας;\nΟυδέποτε είχα κακές σχέσεις με τους μαθητές. Οι σχέσεις μας ήταν πάρα πολύ καλές. Όσον αφορά στους εκπαιδευτικούς, έχουμε στενή συνεργασία. Έχω επισκεφτεί πολλά σχολεία τους τελευταίους δύο μήνες, με αποκλειστικό αντικείμενο να μιλήσω με τους εκπαιδευτικούς και μίλησα. Οι σχέσεις είναι εξαιρετικές. Έχω ακούσει πάρα πολλές εισηγήσεις, είμαστε σε διάλογο αλλά και με τις εκπαιδευτικές οργανώσεις. Ότι κατά καιρούς έχουν αιτήματα, αυτό είναι κατανοητό.\nΣημασία έχει το γεγονός ότι στα χρόνια αυτά προωθούμε κάποιες μεταρρυθμίσεις στο χώρο της εκπαίδευσης, που αλλάζουν κάποια πράγματα που για δεκαετίες ήταν ακίνητα. Κάνουμε συζητήσεις, σχετικά με τα ζητήματα που έχουμε από τη διαδικασία επιλογής, μέσω των εξετάσεων, τον συνδυασμό με τους παλιούς καταλόγους αρχαιότητας. Υπάρχει η άλλη συντεταγμένη που είναι οι συμβασιούχοι, που γίνονται αορίστου χρόνου. Υπάρχουν περιπλοκές και εκατέρωθεν δικαιολογημένα αιτήματα. Δεν μπορεί κανένας να συμβιβάσει όλα αυτά τα αιτήματα.\nΠαραμένει γεγονός ότι αυτή η Κυβέρνηση έχει εγκαθιδρύσει αξιοκρατική επιλογή εκπαιδευτικών. Μακάρι να έρθει η ώρα που στην εκπαίδευση να επιλέγουμε μέσα από αξιοκρατικές και αμετάβλητες διαδικασίες τους καταλληλότερους για να πάνε στα θρανία. Αυτά είναι που πρέπει να μας απασχολήσουν και η Κυβέρνηση θέλει να κριθεί πάνω στις αλλαγές που θα φέρει. Να λύσουμε μεγάλα προβλήματα, να ενισχύσουμε, να πλαισιώσουμε ικανοποιητικά και να πετύχουμε την ένταξη των παιδιών με μεταναστευτική βιογραφία. Όχι εικονικά αλλά στην ουσία. Να φοιτούν στα σχολεία με ίσους όρους και να τους δώσουμε την ευκαιρία να μάθουν ελληνικά.\nΝα ενισχύσουμε τα ειδικά σχολεία. Στα ειδικά σχολεία λείπει εξειδικευμένο προσωπικό, εδώ και πάρα πολλά χρόνια. Εδώ είναι που θα πρέπει να κριθούμε και όχι από τα όσα κατά καιρούς μπορούν να αποτελούν τίτλους ειδήσεων. Οι πραγματικές ειδήσεις είναι τα παιδιά που ολοκληρώνουν τις σπουδές τους στα σχολεία, όχι μόνο αυτοί που αριστεύουν και εξασφαλίζουν θέσεις στα πανεπιστήμια, αλλά αυτοί που είναι σωστοί πολίτες. Είναι το μέλλον μας και αυτό είναι που θα μας κρίνει.\nΑπαντά στις επικρίσεις για το επίδομα στους ανθρώπους του πολιτισμού ο Πρόδρομος\n28 ΑΥΓ 2020, 17:54\n«Οι εκπαιδευτικοί έχουν αποδείξει ότι μπορούν να εφαρμόσουν τις προφυλάξεις στα σχολεία»\n56692 Views, 21/09/2020 11:31\n55015 Views, 21/09/2020 07:57\n35736 Views, 21/09/2020 12:39\n29596 Views, 22/09/2020 11:06\n13461 Views, 22/09/2020 06:55


il trovatore: Μαρτίου 2013\nΠαρέχω ψυχολογική υποστήριξη.\nΠίνω το καφεδάκι μου και χαζεύω τα πρώτα ανοιξιάτικα πρωινά χελιδόνια να πετούν τσιρίζοντας.\nΣκέφτομαι ότι , Αν όχι αυτή την Κυριακή , μέχρι την επόμενη οπωσδήποτε, θα έρθει να εγκατασταθεί και η θυγατέρα της Ροντινέλλας στο χωριό.\nΟι καλές στιγμές διαρκούν ελάχιστα.\nΚάποιος πελάτης θέλει να του φτιάξω ένα περίτεχνο σιδερένιο βόλτο πάνω από το πορτόνι του και στο κέντρο να κρέμεται ένα σιδερένιο αρχίδι…. Δεν έχει λεφτά…. Του εξηγώ ότι τη σήμερον ημέρα τα σιδερένια αρχίδια είναι πανάκριβα .\nΈνας ποιητής που δεν αναγνωρίζουν το μεγάλο ταλέντο του τα έχει βάλει με θεούς και δαίμονες.\nΜια φιλόζωη κυρία έχει βάλει ταγιέρ στην σκυλίτσα της.\nΣκέφτεται λέει να τις βάψει και τα νύχια.\nΚάποιος ανησυχεί για την συνάντηση Τσίπρα-Καμμένου.\nΟ επόμενος σκοπεύει να βάλει σιδεριές σε όλα τα παράθυρα. Θα κάνει , λέει, το σπίτι του φρούριο.\nΜια μαμά λέει κάτι για την πρωτοφανή άνοδο της τιμής του χρυσού .\nΠέφτει ο ΑΟ Κέρκυρα στη Βήτα Εθνική.\nΈνας γέρος με Αλστχάιμερ με ρωτάει για εκατοστή πεντηκοστή τρίτη φορά , την τιμή για ένα συρόμενο πορτόνι.\nΤρέμουν τα χέρια μου ….μου πέφτει ο καφές.\nΚάποιος θέλει, λέει, να διαγραφούν «οι οπορτουνιστές» από το κόμμα.\nΈνας άλλος ρωτάει αφελώς «τι είναι οι οπορτουνιστές» χωρίς να παίρνει απάντηση.\nΠάω να αλλάξω λάδια στη μηχανή και μου σπανάρει η τάπα του κάρτερ.\nΈνα πρεζόνι με διαβεβαιώνει ότι «τάχει κόψει όλα μαχαίρι».\nΣτο σπίτι δεν υπάρχει τίποτα για φαγητό.\nΒάζω το τηγάνι να φτιάξω μια ομελέτα.\nΠάω να χαϊδέψω τη Λουτσίντα και μου γρατζουνάει το μάγουλο.\nΨάχνω για οινόπνευμα και έχει τελειώσει.\nΒάζω γυναικεία κολώνια .\nΈχουν συνέλευση για να αλλάξουν καθαρίστρια.\nΜυρίζουν την κολώνια και με περνάνε για πούστη.\nΓυρνάω πίσω και βρίσκω την ομελέτα κάρβουνο.\nΟ Διαχειριστής απέξω βγάζει λόγο επαναλαμβάνοντας διαρκώς την λέξη «εμείς».\nΧτυπάω , ξανά αυγά και σκέφτομαι ότι συνήθως πίσω από κάθε αθώο και επαναλαμβανόμενο «εμείς» κρύβεται και ένα καλά κρυμμένο «εγώ».\nΚάποιοι διαφωνούν με την αλλαγή της καθαρίστριας .\nΤους κατακεραυνώνει ο Διαχειριστής .\nΚάθε συνέδριο χρειάζεται έναν «επίδοξο και σκοτεινό διασαλευτή της εννόμου τάξεως».\nΜην μπαίνεις στην ουσία.\nΑναρτήθηκε από...... Σταμάτης Κυριάκης .......στις 7:56 μ.μ. 4 σχόλια: Σύνδεσμοι σε αυτήν την ανάρτηση\nΑναρτήθηκε από...... Σταμάτης Κυριάκης .......στις 5:53 μ.μ. 1 σχόλιο: Σύνδεσμοι σε αυτήν την ανάρτηση\nΤον Ιανουάριο του 2004 κατέφθασε στην Κούβα αντιπροσωπεία της Ορθόδοξης Εκκλησίας με επικεφαλής τον μητροπολίτη Βαρθολομαίο για τα εγκαίνια της εκεί ορθόδοξης εκκλησίας.\nΜαζί με την αντιπροσωπεία ήταν και ο Κωνσταντίνος Γκλύξμπουργκ , έκπτωτος βασιλιάς των Ελλήνων .\nΗ Κούβα βρισκόταν σε ασφυκτικό εμπάργκο από τις ΗΠΑ και είχαν γίνει επανειλημμένες απόπειρες δολοφονίας του Φιντέλ .\nΣτο επίσημο δείπνο που παρέθεσε η κουβανική κυβέρνηση , ο Γκλύξμπουργκ είχε καθίσει στο τραπέζι απέναντι από τον Φιντέλ .\nΣε μια στιγμή λέει ο Φιντέλ στον Γκλύξμπουργκ:\nΟ Γκλύξμπουργκ αιφνιδιάστηκε και άρχισε να λέει κάτι για «το δικαίωμα του λαού να αποφασίζει χωρίς έξωθεν παρεμβάσεις».\n«Τρίχες !» του λέει ο Φιντέλ.\n«Ανεξαρτησία σημαίνει να έχεις το κεφάλι σου μέσα στο στόμα του λύκου και να του λες Άντε γαμήσου».\nΑναρτήθηκε από...... Σταμάτης Κυριάκης .......στις 2:12 μ.μ. 4 σχόλια: Σύνδεσμοι σε αυτήν την ανάρτηση\nΣυλλαμβάνονται οι πιο μισητές και εγκληματικές οικογένειες ευγενών και τους καταδικάζουν σε θάνατο. Τους κρέμασαν κάτω από τα βόλτα , στα οριζόντια σίδερα.\nΑναρτήθηκε από...... Σταμάτης Κυριάκης .......στις 9:14 μ.μ. 5 σχόλια: Σύνδεσμοι σε αυτήν την ανάρτηση\n«Το Σάπιο σύστημα»\nΠίνουμε το τσαγάκι μας έξω από το «Πράσινο μήλο».\nΟ κυρ Γιώργης κοιτάζει αμίλητος και σκεπτικός την πλατεία «Σαν Ρόκο» μπροστά μας .\nΤέτοιες στιγμές καλύτερα να μην διακόπτεις τον άλλο.\nΞάφνου λέει σαν να μιλάει μόνος του:\n-«Παλιά η πλατεία ήταν τουλάχιστον ένα μέτρο κάτω….. Εδώ που καθόμαστε τώρα ήταν ένα καφενείο που έψηνε καφέ στη χόβολη και σέρβιρε και ένα ποτήρι ζεστό γάλα….. Απέναντι ήταν ο σταθμός των λεωφορείων …. Ξέρεις εκείνων των παλιών λεωφορείων με τη σκάλα πίσω και την σχάρα επάνω για τα μπαγκάζια…. Γύρω στους δρόμους έβλεπες αρνιά , κότες και κάρα γεμάτα λαχανικά. …. Τότε η πλατεία ήταν γεμάτη κόσμο τα πρωινά.»\nΟ Κυρ Γιώργης μεγάλωσε στην πλατεία.\nΌταν ήταν μικρός γύρναγε με δύο κοφίνια στα χέρια και πούλαγε παστέλια ,στο ένα ,και τσατσάρες και καθρεφτάκια στο άλλο.\nΟ Πατέρας του πούλαγε παρακάτω Παυλόσουκα.\nΑργότερα πηγαίνανε έξω από τους σινεμάδες.\nΓύριζαν στο σπίτι αργά τη νύχτα . Να κοιμηθούν λίγες ώρες για να ξυπνήσουν από τα άγρια χαράματα να κόψουνε παυλόσουκα και να ξαναπάνε στην πλατεία.\n-«Σε ηλικία δέκα χρονώ είχανε πληγιάσει τα χέρια μου από τα αγκάθια». Μούλεγε .\nΆνθρωπος της πιάτσας ο κυρ Γιώργης με όλη τη σημασία της λέξης.\nΜου μίλαγε για το φτωχόσπιτο που ζει λίγο έξω από την πόλη.\nΤα χρόνια τα μεταπολεμικά ήταν ένα καλύβι με λαμαρίνες για σκέπαση και μοροφίντα από καλάμια.\nΈνα βράδυ έβαλε οστριογάρμη με πολύ βροχή. Ο αέρας πήρε τις λαμαρίνες και πλημμύρισε το σπίτι και τα γύρω χωράφια .\n-«Μας πήρε η μάνα μου σαν τα κουλούκια, νύχτα.. μ’εκείνο τον καιρό, και μας ανέβασε σε ένα μέρος πιο ψηλά να μην πνιγούμε».\nΌταν ξεκίνησε το «κίνημα των πλατειών» ήταν και ο Κυρ Γιώργης εκεί.\nΜόνο που αυτός, πάντα εκεί ήταν . Πάντα διαμαρτυρόμενος και πάντα αγανακτισμένος.\nΠαρακολουθούσε με μεγάλο ενδιαφέρον τις συζητήσεις . Μίλαγε πολύ λίγο και με ρώταγε συνέχεια για κάθε παράξενη λέξη που άκουγε.\nΤου κόλλησε η φράση «Το σάπιο σύστημα» . Την έλεγε και την ξανάλεγε μέχρι που έγινε το παρατσούκλι του.\nΔεν εννοεί μόνο τους πολιτικούς . Εννοεί όλη τη κοινωνική ζωή.\nΠαρά την ηλικία του και την μικρή του σύνταξη είναι στην πρώτη γραμμή κάθε κοινωνικής δραστηριότητας και προσφοράς .\nΜε ρωτάει για τη δική μου διαδρομή.\n-«θάτανε βαριά η δουλειά στα ναυπηγεία ε;»\n-«Βαριά και ασήκωτη Γιώργη » του λέω.\n-«Ξέρω έχω ακούσει και από άλλους».\nΕκείνη τη στιγμή περνάει από μπροστά μας μια φοιτήτρια με ύφος καρδινάλιου της προλεταριακής επανάστασης .\nΒρίσκω την ευκαιρία και της λέω:\n-« Βρε πουλάκι μου …καλά όλα τα άλλα αλλά γιατί βάφετε τις οθόνες από τα ΑΤΜ; Έρχεται ο άνεργος να σηκώσει το επίδομα ανεργίας … πρέπει να του κάνεις ακόμα πιο δύσκολη τη ζωή;»\n-«Αυτά είναι… μικροαστικά» μου λέει επιτιμητικά και απομακρύνεται ρίχνοντας πίσω το φουλάρι της με χάρη».\nΜένουμε αμίλητοι να πίνουμε το τσάι μας.\nΎστερα από μερικά λεπτά σκύβει ο Γιώργης και μου λέει με ύφος σοβαρό και συνωμοτικό.\n-«Δε μου λες;…\n… αυτά τα …. «Ακροαστικά» ….»\nΠνίγομαι με το τσάι … μου βγαίνει από τη μύτη …. μου χτυπάει την πλάτη και μου δίνει νερό.\n-«Μικροαστικά … Γιώργη μου… Μικροαστικά» του λέω με μάτια βουρκωμένα.\n-«Ναι αυτά… όπως τάπες….\n… είναι κακό πράμα;»\nΑναρτήθηκε από...... Σταμάτης Κυριάκης .......στις 5:31 μ.μ. 3 σχόλια: Σύνδεσμοι σε αυτήν την ανάρτηση\nΤα μυστηριώδη οδοφράγματα των ασήμαντων καθημερινών συμβιβασμών\nΤα μυστηριώδη οδοφράγματα των ακονισμένων υπαινιγμών\nΤα μυστηριώδη οδοφράγματα των χαμηλωμένων ματιών\nΤα μυστηριώδη οδοφράγματα των τρομαγμένων ψυχών.\nΤα μυστηριώδη οδοφράγματα των ημιτελών ονείρων.\nΤα μυστηριώδη οδοφράγματα των έρημων δρόμων.\nΤα μυστηριώδη οδοφράγματα των ατελείωτων αναμονών.\nΤα μυστηριώδη οδοφράγματα των ασήμαντων αφορμών.\nΤα μυστηριώδη οδοφράγματα των αδιόρατων λεπτομερειών.\nΤα μυστηριώδη οδοφράγματα των ανεπαίσθητων στεναγμών.\nΤα μυστηριώδη οδοφράγματα των αμέτρητων υπομονών.\nΕλπίζω το αναγνωστικό μου κοινό να μην πάρει τα λόγια μου τις μετρητοίς .\nΛίγο που η χτεσινή νύχτα ήταν βροχερή και ηλεκτρισμένη .\nΛίγο εκείνη η αναθεματισμένη χοντρή σταγόνα πάνω στην ξεχυτή.\nΛίγο τα προεπαναστατικά και «Μυστηριώδη οδοφράγματα» του François Couperin\nΘέλει πολύ ο άνθρωπος;\nΑναρτήθηκε από...... Σταμάτης Κυριάκης .......στις 6:19 μ.μ. 2 σχόλια: Σύνδεσμοι σε αυτήν την ανάρτηση\nΗ εκτέλεση από τα παιδιά της ορχήστρας «Simon Bolivar» του «El Sistema» μου αρέσει πολύ περισσότερο.\nΑναρτήθηκε από...... Σταμάτης Κυριάκης .......στις 6:20 μ.μ. 5 σχόλια: Σύνδεσμοι σε αυτήν την ανάρτηση\nΟι κόρδες του μοναστηριού της Παλιοκαστρίτσας\nΗ Νόννα μου η Βανθία μου έλεγε τις νύχτες «στόριες» για να κοιμηθώ.\nΜερικές φορές ,που δεν άντεχε από την κούραση, μου έβραζε λίγα αποξηραμένα φύλλα παπαρούνας .\nΗ πιο εντυπωσιακή στόρια που με άφηνε με ανοιχτό το στόμα και τροφοδοτούσε τα παιδικά μου όνειρα, μιλούσε για ένα γιγάντιο θαλάσσιο τέρας που έζησε τα πολύ παλιά χρόνια στην Παλιοκαστρίτσα.\nΤο τέρας ήταν τόσο μεγάλο που κατασπάραζε τους ψαράδες μαζί με τις βάρκες τους.\nΠήγαινε πάνω κάτω στην βραχώδη ακτή της Παλιοκαστρίτσας και κατάπινε ότι έβρισκε μπροστά του.\nΚάθε οικογένεια , τότε, είχε χάσει και από κάποιον δικό της άνθρωπο και οι υπόλοιποι λιμοκτονούσαν .\nΤότε οι κάτοικοι της μικρής ψαράδικης κοινότητας σκέφτηκαν να καλοπιάσουν το θαλάσσιο τέρας και άρχισαν να κάνουν θυσίες για το ημερέψουν.\nΈσφαζαν προβατίνες και αγελάδες και τις έριχναν στη θάλασσα.\nΠίστευαν ότι αν το ταΐσουν καλά θα το ημερέψουν , θα σταματήσει να τους καταβροχθίζει και τελικά θα το πείσουν να τους αφήνει να ψαρεύουν σε μια μεριά της θάλασσας.\nΌσο , όμως το τάιζαν τόσο αυτό γινόταν πιο λαίμαργο και πιο άγριο.\nΣκέφτηκαν τότε να το ξορκίσουν για να εξαφανισθεί και να ζήσουν έτσι σε μια ευτυχισμένη μελλοντική ζωή χωρίς τέρατα.\nΈβγαλαν διακηρύξεις «Για μια θάλασσα δίχως τέρατα» και τις μοίρασαν παντού για να πείσουν και τους πιο δύσπιστους.\nΎστερα έφεραν φημισμένους ξορκιστές από άλλα μέρη που ήξεραν πολλά για τα θαλάσσια τέρατα και μπορούσαν να βρουν το κατάλληλο ξόρκι.\nΟι ξορκιστές ανέβαιναν στις φωτισμένες εξέδρες τις νύχτες και έκαναν σπουδαίους ξορκισμούς. Οι κάτοικοι τους θαύμαζαν αλλά το τέρας δεν έλεγε να εξαφανισθεί.\nΕίδαν και απόειδαν και αποφάσισαν να στύψουν το μυαλό τους και να βρουν τρόπο να γλυτώσουν από το τέρας πριν τους εξοντώσει όλους.\nΈτσι λοιπόν συνεννοήθηκαν όλοι και απαγόρευσαν δια νόμου τις θυσίες αγελάδων και προβάτων .\nΤο τέρας δεν έπρεπε πλέον να βρίσκει τροφή.\nΤα αστεία τελείωσαν άρχιζε ο πόλεμος.\n«Η Το τέρας η εμείς».\nΑπαγόρευσαν επίσης δια νόμου τον απόπλου κάθε βάρκας η καϊκιού.\nΆπλωσαν δίχτυα στη βόρεια πλευρά της θάλασσας για να εμποδίζουν τα μικρά ψάρια να πλησιάζουν το θεριό ώστε να μην βρίσκει καθόλου τροφή.\nΚαλλιέργησαν τους κήπους για να έχουν να τρώνε μέχρι να περάσει το κακό.\nΠήγαιναν με τα κάρα και ψάρευαν στην άλλη μεριά του νησιού για να συντηρήσουν τις οικογένειές τους.\nΈτσι γλύτωσαν από τα δόντια του θεριού και περίμεναν σε επιφυλακή την επερχόμενη λιμοκτονία του.\nΌταν το τέρας εξαντλήθηκε από την πείνα έδεσαν σχοινιά από τα βράχια ,χοντρά ίσαμε ένα κυπαρίσσι, και το έκλεισαν μέσα στα στενά της Παλιοκαστρίτσας.\nΣε μερικές μέρες όταν το τέρας είχε χάσει όλη τη δύναμή του το καμάκωσαν με τεράστια σιδερένια καμάκια και το έβγαλαν στη στεριά.\nΤότε έχτισαν το Μοναστήρι της Παλιοκαστρίτσας και τα τεράστια κόκαλα του θεριού τα έβαλαν κόρδες για να φτιάξουν τη σκεπή .\nΜερικά μικρότερα κόκαλα τα έχουν πάνω σε ένα μεγάλο τραπέζι στο μοναστήρι για να τα βλέπουν όσοι πηγαίνουν να προσκυνήσουν.\nΤέτοια έλεγε η Νόννα μου η Βανθία και , πιστέψτε με , δεν είχε διαβάσει τις «Δύο τακτικές της σοσιαλδημοκρατίας».\nΑναρτήθηκε από...... Σταμάτης Κυριάκης .......στις 10:03 μ.μ. 3 σχόλια: Σύνδεσμοι σε αυτήν την ανάρτηση\nΟ υπομονετικός Μαραγκός\nΟ Κύριος Σπύρος έκανε παρέα με τον πατέρα μου.\nΉταν ένας καλόκαρδος άνθρωπος που απέφευγε τις οξύτητες.\nΟ Κύριος Σπύρος δεν ήταν άθεος, δεν ήταν και θρησκευόμενος.\nΔεν ήταν πολυλογάς, δεν ήταν όμως και εσωστρεφής.\nΔεν ήταν αριστερός , δεν ήταν ούτε δεξιός.\nΔεν ήταν φανατικός , δεν ήταν όμως και αδιάφορος.\nΔεν ήταν ούτε κοντός ούτε ψηλός.\nΉταν ένας μαραγκός που περνούσε απαρατήρητος.\nΟ Κύριος Σπύρος είχε δύο γιους που τον βοηθούσαν στο εργαστήριο και προοριζόταν να αναλάβουν το ξυλουργείο όταν θα γύριζαν από το στρατό και θα έβγαινε στην σύνταξη.\nΗ Σύζυγος του Κυρίου Σπύρου ήταν μια αδύνατη , νευρική και δύστροπη γυναίκα με σουβλερή μύτη που του έκανε τη ζωή μαρτυρική.\nΟ Πατέρας μου την απέφευγε. Το είχε γενικεύσει και έλεγε δε ότι οι γυναίκες με σουβλερή μύτη «έχουν το διάολο μέσα τους».\nΈκτοτε, για καιρό, ήμουν επιφυλακτικός στις γυναίκες με σουβλερή μύτη.\nΦανταζόμουν ότι αυτή η διαβολική μύτη λογικά θα έπρεπε να στάζει μια δηλητηριώδη μύξα.\nΤη γειτονιά την απασχολούσε ένα μόνιμο και βασανιστικό ερώτημα : «Πως αντέχει ο Κύριος Σπύρος αυτόν τον δυνάστη και δεν επαναστατεί;».\nΈλεγαν: «Μα τι υπομονή έχει αυτός ο άγιος άνθρωπος!», «Εγώ άμα ήμουν στη θέση του θα την είχα στραγγαλίσει.» Και άλλα πολλά.\nΚάποιο σαββατόβραδο ο Κύριος Σπύρος μας κάλεσε οικογενειακώς σε δείπνο. Είχε φρέσκες μαρίδες , πατάτες τηγανιτές και βαρελίσια ρετσίνα μεσογείων.\nΜόλις έβαλε την πρώτη ζεστή μαρίδα στο στόμα του λέει η κοκκάλω:\n-«Τα πήρες τα λεφτά από τα ντουλάπια της κυρά Σοφίας;»\n-«Πήρα την προκαταβολή» απαντάει ο κύριος Σπύρος.\n-«Αυτό έγινε πριν ένα μήνα…. Τα υπόλοιπα τα πήρες;\n-«Θα μου τα δώσει λίγα - λίγα»\n-«Αυτό το μήνα σούδωσε;»\n-«Δεν μπορούσε…. μια σύνταξη παίρνει …θα μου τα δώσει στις 15 που θα πάρει το επίδομα …εμείς δεν έχουμε κάτι άμεσο να πληρώσουμε … ας της αφήσουμε ένα περιθώριο».\n-«Ορίστε κόσμε!!!! Ο φιλέσπλαχνος!!» Εμείς δεν έχουμε ανάγκες!»\nΕίχα την αίσθηση ότι κάθε που πήγαινε να βάλει μια μαρίδα στο στόμα του ο κύριος Σπύρος ακριβώς εκείνη τη στιγμή η «οχιά» γινόταν πιο επιθετική.\nΝομίζω ότι ο κύριος Σπύρος είχε επιστρατεύσει μια κινηματογραφική τεχνική που τυχαίνει να την εφαρμόζω και εγώ ενίοτε . Χαμήλωνε τον ήχο. Οι κινήσεις γινόταν αργές. Ο Φακός εστίαζε στο πιάτο με τις μαρίδες. Έβγαινε στην ατμόσφαιρα μια εσωτερίκευση ως μοναδική, πλέον, άμυνα.\nΠαρόλα αυτά ένοιωθα το σφυγμό του.\nΤα δόντια του σφιγγόταν συνέχεια.\nΤο σκυμμένο του πρόσωπο άλλαζε χρώματα.\nΞαφνικά , και ενώ η ένταση έχει γίνει αφόρητη, ο κύριος Σπύρος σηκώνεται αργά, αρπάζει από το λαιμό την μποτίλια και λέει ήρεμα, αργά και χαμηλόφωνα :\n«Πάω να φέρω λίγη ρετσίνα»\nΠήγε στην κρεβατοκάμαρα να πάρει λεφτά από το κομοδίνο, ξεκρέμασε το σακάκι του από τον καλόγερο, τόριξε στους ώμους του και έκλεισε απαλά την πόρτα.\nΜαταίως η μάνα μου και ο πατέρας μου προσπάθησαν να αναστρέψουν το κλίμα με χιλιοειπωμένα και κρύα ανέκδοτα.\nΠέρασε μισή ώρα και ο κύριος Σπύρος δεν είχε επιστρέψει.\n«Ορίστε!!! Αυτά τραβάω!!! Έκατσε στη ταβέρνα ο αναίσθητος!!!» συνέχιζε η κοκκάλω.\nΌταν πέρασε ακόμα μισή ώρα ξεκίνησε ο πατέρας μου να τον φέρει.\nΓύρισε μετά από λίγο για να μας ανακοινώσει ανήσυχος ότι ο κύριος Σπύρος δεν είχε πάει καν στην ταβέρνα.\nΕιδοποιήσαμε αργότερα την αστυνομία.\nΨάχνανε όλη νύχτα σε φίλους και γνωστούς.\nΤο πρωί μας είπαν ότι «θα συνεχιστούν οι έρευνες και αν υπάρχει κάτι νεότερο θα ειδοποιηθούμε».\nΠέρασαν σαράντα χρόνια και ο κύριος Σπύρος δεν φάνηκε.\nΟι γιοί ανέλαβαν την «επιχείρηση» και η Κοκκάλω μετακόμισε μη αντέχοντας την σιωπή της γειτονιάς.\nΓιαυτό σου λέω… αυτά τα πράγματα είναι απρόβλεπτα. Καθορίζονται από άπειρους παράγοντες και εμείς οι φτωχοί ουδέποτε είχαμε καλές σχέσεις με το άπειρο.\nΜπορείς να αναρωτηθείς χίλιες φορές ματαίως : «Μα πότε θα επαναστατήσει ο κύριος Σπύρος;».\nΗ επανάσταση του υπομονετικού και καλόκαρδου μαραγκού θα γίνει ακριβώς τη στιγμή που έχεις σταματήσει να αναρωτιέσαι.\nΘα ακούς τους χτύπους της καρδιάς του να ανεβαίνουν.\nΤην πίεση να κοκκινίζει το πρόσωπό του.\nΤα δόντια του να σφίγγονται.\nΜην είσαι σίγουρος ακόμα.\nΌταν τον ακούσεις να λέει ήρεμα αργά και χαμηλόφωνα: «Πάω να φέρω λίγη ρετσίνα». Ναι! Τότε ήρθε η ώρα.\nΑναρτήθηκε από...... Σταμάτης Κυριάκης .......στις 6:26 μ.μ. 1 σχόλιο: Σύνδεσμοι σε αυτήν την ανάρτηση\nΜια φορά, πριν από ένα χρόνο , σε μια γκαλερί της νέας Υόρκης οι επισκέπτες χάζευαν τα μεταμοντέρνα εκθέματα μιας εικαστικής έκθεσης.\nΞαφνικά στο κέντρο της αίθουσας μαζεύεται κόσμος και κοιτάει ένα πορτοφόλι στο πάτωμα.\nΟ ένας λέει ότι πρόκειται για ένα έργο που συμβολίζει την «απώλεια» γενικά.\nΟ άλλος λέει ότι πρόκειται για ένα εικαστικό αριστούργημα που μιλάει για την «μοναξιά και την εγκατάλειψη».\nΚάποιος περνάει αναστατωμένος ανάμεσα από τους φιλότεχνους παίρνει το πορτοφόλι και λέει: «Με συγχωρείτε κύριοι αλλά μου έπεσε το πορτοφόλι».\nΈτσι λοιπόν ….\n….μια ηλιόλουστη μέρα του Φλεβάρη του 2013 στην Τύνιδα, έξω από το κοινοβούλιο εκατοντάδες νέοι διαδηλωτές της αραβικής άνοιξης χορεύουν ξέφρενα Harlem Shake..\nΑυτή την ίδια ηλιόλουστη μέρα, ο Κύριος Διευθυντής του 2ου ΕΠΑΛ Κέρκυρας δέχεται αντιπροσωπεία μαθητών που του ζητούν να κάνουν έναν χορό Harlem Shake την ώρα του μαθήματος.\nΕπειδή είναι ανεκτικός και προοδευτικός τους δίνει την άδεια με την προϋπόθεση το πάρτι να γίνει στην αυλή του σχολείου. Δεν ξέρει «τι σκαρώνουν πάλι» και προσπαθεί να αποφύγει ότι θα μπορούσε να εκθέσει τον ίδιο και το σχολείο.\nΤα μεγάφωνα του σχολείου παίζουν ένα διαρκώς\nεπαναλαμβανόμενο ψηφιακό θόρυβο με μια διαρκώς επαναλαμβανόμενη λέξη.\nΟι μαθητές χορεύουν έναν τελείως χαοτικό χορό.\nΚάθε ένας κάνει ότι κινήσεις θέλει.\nΆλλος κάνει κωλοτούμπες.\nΆλλος γυρνάει διαρκώς γύρω από τον εαυτό του.\nΈνας ανεβοκατεβάζει το παντελόνι του.\nΟι καθηγητές κοιτάζουν έκπληκτοι.\nΠροσπαθούν να εξηγήσουν το φαινόμενο.\nΟ Φυσικός λέει ότι πρόκειται για την πλήρη άρνηση της «τάξης» και τον θρίαμβο του «Χάους».\nΗ Γυμνάστρια λέει ότι πρόκειται για την αντίδραση των παιδιών στην πειθαρχία και την καθιστική ζωή.\nΗ Φιλόλογος λέει ότι πρόκειται για ένα μεταμοντέρνο φαινόμενο υπέρβασης κάθε παραδοσιακής πολιτισμικής φόρμας.\nΤην ίδια ηλιόλουστη μέρα του Φλεβάρη του 2013 στον «Αμπελώνα» γίνεται μια εκδήλωση με λαϊκά παραδοσιακά τραγούδια.\nΠαίζουν το συγκρότημα «Εννιά και η βάρκα δέκα».\nΣτο βιολί ο Θόδωρος (που με διαβάζει ενίοτε) και οι υπόλοιποι οκτώ με Λαούτα, κιθάρες, τύμπανα, φλογέρες γκάιντες και λοιπά.\nΠρόκειται για ένα νεανικό πανηγύρι.\nΧορεύουν παραδοσιακούς χορούς στην κορυφή ενός ηλιόλουστου λόφου.\nΤο εντυπωσιακό είναι ότι γνωρίζουν ακριβώς τα βήματα από δύσκολους χορούς άλλων περιοχών.\nΜπορεί όμως ο ήλιος να είναι μεσουρανίς, αλλά …είναι νωρίς ακόμα.\nΚυριαρχεί η θλίψη.\nΈτσι γινόταν στα μεσοδιαστήματα.\nΗ Θλίψη έχει πάρτι όταν τελειώνει κάτι και δεν έχει αρχίσει το επόμενο.\nΤότε άλλοι αντιγράφουν ένα εξιδανικευμένο παρελθόν.\nΆλλοι σέρνουν τα βήματά τους σε ένα καταραμένο ζεϊμπέκικο.\nΆλλοι γράφουν ποιήματα της απελπισίας και του θανάτου.\nΔεν είναι μάταιο ούτε κατακριτέο, άλλωστε και εμείς έτσι είμαστε.\nΝα μην γελιόμαστε όμως, η Άνοιξη αργεί ακόμα.\nΠεριμένουμε τη σειρά μας.\nΘα το καταλάβουμε αμέσως.\nΘα ακούσουμε στα μεγάφωνα το «Tempo di Valse» του μέλλοντός μας.\nΑναρτήθηκε από...... Σταμάτης Κυριάκης .......στις 6:52 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Cancer Week Conference: Στη μάχη για την καταπολέμηση του καρκίνου η Ευρωβουλή – Health Update\nΑρχική / Τελευταίες Εξελίξεις / Συνέδρια / Εκδηλώσεις / Cancer Week Conference: Στη μάχη για την καταπολέμηση του καρκίνου η Ευρωβουλή\n21 October 2020\tΣυνέδρια / Εκδηλώσεις\nΜε την ολοκλήρωση των εργασιών της πρώτης μέρας της εβδομάδας που είναι αφιερωμένη στη Μάχη κατά του καρκίνου και σημαντικές παρεμβάσεις από ένα σύνολο 20 διακεκριμένων ομιλητών από Ελλάδα, Κύπρο, Ευρώπη Αμερική, κατέστη σαφές ότι σε κεντρικό ευρωπαϊκό επίπεδο υπάρχει πλέον η βούληση και το όραμα για να αντιμετωπιστεί αυτή η χρόνια νόσος. Ωστόσο, η χώρα μας συγκαταλέγεται μεταξύ των ελάχιστων χωρών, που δεν διαθέτουν Εθνικό Σχέδιο για τον Καρκίνο ούτε Μητρώο Νεοπλασιών ή συνεργασία μεταξύ τραπεζών δεδομένων για τον καρκίνο. Πρόκειται για εργαλεία, τα οποία η χώρα θα πρέπει άμεσα να υιοθετήσει για να μπορέσει η Ελλάδα να συνεργαστεί αποτελεσματικά με τις άλλες χώρες της Ε.Ε. Το Cancer Week, το οποίο διοργανώνεται από το Health Daily και την Boussias Communication, ανέδειξε ήδη από την πρώτη ημέρα όλα τα κρίσιμα και επίκαιρα ζητήματα που πρέπει να αντιμετωπίσουμε στο μέτωπο του καρκίνου, ειδικά σε αυτήν την πολύ δύσκολη περίοδο της πανδημίας που μας δοκιμάζει όλους.\nΑναλυτικότερα για το πως θα υλοποιηθεί το Ευρωπαϊκό Σχέδιο για την Καταπολέμηση του Καρκίνου, το οποίο κατατέθηκε τον περασμένο Φεβρουάριο στην Ευρωβουλή προς ψήφιση και μέχρι το τέλος του χρόνου θα είναι έτοιμο και το πλάνο δράσης με συγκεκριμένες ενέργειες μίλησαν ο Μαργαρίτης Σχοινάς, Αντιπρόεδρος της Ευρωπαϊκής Επιτροπής και η κα Στέλλα Κυριακίδου, Επίτροπος Υγείας Ε.Ε. Συγκεκριμένα, ο κ. Σχοινάς ανέφερε ότι «πρέπει να εστιάσουμε στην καινοτομία και να μεγιστοποιήσουμε την έρευνα με ισχυρές συνεργασίες μεταξύ ερευνητών και πολιτικών. Για το λόγο αυτό θα βασιστούμε στο Horizon 2020, ενώ συμπαραστάτης θα είναι και τα δεδομένα (data), όσες προκλήσεις και αν έχουμε και όσο κατακερματισμένο αν είναι το σύστημα δεδομένων στα κράτη-μέλη». Αναφερόμενος στη χρηματοδότηση, ο κ. Σχοινάς επεσήμανε ότι η Κομισιόν έχει προτείνει ένα αυτόνομο μέσο χρηματοδότησης για να στηρίξει τα κράτη-μέλη.\nΑπό την πλευρά της η Στέλλα Κυριακίδου τόνισε την προσωπική της δέσμευση για ολοκλήρωση μέχρι τέλους του έτους του σχεδίου για την καταπολέμιση του καρκίνου. Το σχέδιο στοχεύει σε καλύτερη πρόληψη, διάγνωση και θεραπευτική αντιμετώπιση του καρκίνου, αλλά και καλύτερη ποιότητα ζωής για τους ασθενείς με καρκίνο. Αναφερόμενη και στην προσωπική της εμπειρία είπε χαρακτηριστικά: «εγώ και έχω διαγνωστεί με καρκίνο στο παρελθόν, συνεπώς γνωρίζω από πρώτο χέρι τι πρέπει να γίνει για θέματα που αφορούν όλα τα παραπάνω ζητήματα. Για μένα αυτό το σχέδιο αποτελεί μια προσωπική υπόθεση». Η κ. Κυριακίδου πρόσθεσε: «Από την έναρξη του προγράμματος έχουμε έλθει σε επαφή με πολλούς φορείς χάραξης πολιτικής, συλλόγους ασθενών, επιστημονικούς φορείς, ώστε να είμαστε βέβαιοι ότι οι προτάσεις τους θα συμπεριληφθούν στο σχέδιο. Η Επιτροπή έχει εγκαινιάσει διερευνητική αποστολή για τον καρκίνο του μαστού, μέσα από το πρόγραμμα Horizon 2020, για να συμπληρωθούν τα κενά που υπάρχουν στην πρόληψη και φροντίδα. Μέσα από το ίδιο πρόγραμμα θα χρηματοδοτηθούν καινοτόμες θεραπείες, ενώ το σχέδιο έχει συγκεκριμένη αναφορά και για τον παιδικό καρκίνο».\nΣημαντική και η παρέμβαση της κας Έλενας Κουντουρά, Ευρωβουλευτού και προέδρου Europa Donna Ελλάδος, η οποία πρότεινε τον καλύτερο συντονισμό μεταξύ των κρατών-μελών και επενδύσεις για πιο ανθεκτικά και βιώσιμα συστήματα υγείας, υποστήριξη σε προγράμματα έρευνας και καινοτομίας και ενημέρωση των πολιτών για τη σημασία της πρόληψης και της έγκαιρης διάγνωσης. Πρότεινε επίσης να δοθεί έμφαση σε πολιτικές και δράσεις για πιο υγιή τρόπο ζωής. Τόνισε ότι είναι λυπηρό που το Συμβούλιο της Ευρώπης αποφάσισε πρόσφατα να μειώσει τον προϋπολογισμό του προγράμματος EU4Health από 10,4 δισεκατομμύρια ευρώ σε μόλις 1,7 δισεκατομμύρια ευρώ. Υπήρξε δηλαδή περικοπή 8,7 δισεκατομμυρίων ευρώ και θα διατεθεί τελικά μόνο το 1/6 των κονδυλίων που αρχικά είχε προτείνει η Επιτροπή. «Αυτό δείχνει ότι το Συμβούλιο δεν έχει κατανοήσει την κρισιμότητα της κατάστασης», επεσήμανε η κα Κουντουρά. «Ως Ευρωπαϊκό Κοινοβούλιο επικρίναμε αυτή την απόφαση και συνεχίζουμε να πιέζουμε το Συμβούλιο μέσα από τις διαπραγματεύσεις για το Πολυετές Δημοσιονομικό Πλαίσιο ώστε να διασφαλιστούν οι απαραίτητοι πόροι του Προγράμματος για την υγεία» τόνισε.\nΗ Ελλάδα είναι απούσα από τα Ευρωπαϊκά fora για τον καρκίνο, δεν συμμετέχει ενεργά, τόνισε η Καίτη Αποστολίδου, πρόεδρος της ΕΛΛΟΚ και του ΕCCP, στη συζήτηση που έλαβε χώρα μεταξύ του Cristian Bușoi, Ευρωβουλευτή και Προέδρου της ειδικής επιτροπής για τον καρκίνο – European Parliament Challenge Cancer Intergroup και του Paolo Casali, Προέδρου της Διευθύνουσας επιτροπής της Ευρώπης για τους σπάνιους καρκίνους και της Επιτροπής δημόσιας πολιτικής της Ευρωπαϊκής Εταιρείας Ιατρικής Ογκολογίας. Όπως ανέφερε, η κα Αποστολίδου, στη χώρα μας απουσιάζει κάθε δημόσια συζήτηση για τις δύο εξαιρετικά σημαντικές Ευρωπαϊκές πολιτικές για τον καρκίνο, την «Αποστολή Καρκίνος» που αφορά την έρευνα και τεχνολογία και το ευρωπαϊκό πρόγραμμα δράσης για τον καρκίνο. Σχολίασε δε ότι παρά την εξαγγελία φιλόδοξου προγράμματος πολιτικής για τον καρκίνο από το κυβερνόν κόμμα, πριν τις εκλογές, δεν έχει αναληφθεί καμία πρωτοβουλία. Αναφερόμενη στο Εθνικό Σχέδιο Δράσης για τον Καρκίνο και το ήδη νομοθετημένο και με αγορασμένο τον εξοπλισμό γραφείου Εθνικό Ινστιτούτο Νεοπλασιών, η Κ. Αποστολίδου τόνισε ότι όλα τα παραπάνω «είναι σαν να μην υπήρξαν ποτέ». Επίσης ανέφερε ότι δεν έχει ακόμα ενεργοποιηθεί η Οδηγία για τη Διασυνοριακή Περίθαλψη που θα βοηθά τον ασθενή να ταξιδέψει για την υγεία του σε άλλη χώρα και να καλύπτονται τα έξοδα από το Ταμείο του.\nΓια το σημαντικό θέμα των Κέντρων Ημερήσιας Νοσηλείας (Κ.Η.Ν.) για χημειοθεραπείες μίλησαν σημαντικοί εκπρόσωποι της ιατρικής ογκολογικής κοινότητας αλλά και εκπρόσωποι των ασθενών στη χώρα μας. Όπως τόνισε η πρόεδρος του Συλλόγου ΚΕΦΙ, Ζωή Γραμματόγλου, τα Κ.Η.Ν. είναι απαραίτητα ειδικά στην Περιφέρεια, όπου υπάρχει μεγάλο πρόβλημα με τη στελέχωση των νοσοκομείων και οι ασθενείς ταλαιπωρούνται και αρκετές φορές αναγκάζονται να μετακινούνται σε άλλες πόλεις προκειμένου να κάνουν τη θεραπεία τους. Ο πρόεδρος του ΕΟΠΕ, Παθολόγος –Ογκολόγος Ιωάννης Μπουκουβίνας, σημείωσε ότι το πρόβλημα θα μπορούσε να λυθεί εάν ο ΕΟΠΥΥ αποζημίωνε με Κ.Ε.Ν. τις χημειοθεραπείες όπως κάνει με τη νεφρική ανεπάρκεια. Οι ομιλητές αναφέρθηκαν επίσης στις εξαιρετικές υπηρεσίες που προσφέρονται στο Κέντρο Ημερήσιας Νοσηλείας «Νίκος Κούρκουλος» στην Αθήνα, που δημιουργήθηκε με δωρεά της κ. Μαριάννας Λάτση, αλλά και στο ΚΗΝ που ολοκληρώθηκε και θα λειτουργήσει σε κτίριο της Ελληνικής Αντικαρκινικής Εταιρείας στην Πυλαία Θεσσαλονίκης και το κόστος κατασκευής και εξοπλισμού ανέλαβε η Μαριάννα Λάτση. Η ΕΑΕ έχει παραχωρήσει τη χρήση του Κέντρου στο Θεαγένειο νοσοκομείο.\nΗ Μαρία Τριανταφύλλου, Head of Primary Intelligence, IQVIA Consulting Greece παρουσίασε για πρώτη φορά τα αποτελέσματα έρευνας σχετικά με το αντίκτυπο της επιδημίας του κορονοϊού, στην δια ζώσης επίσκεψη των ογκολογικών ασθενών στους θεράποντες γιατρούς. Τον Απρίλιο 2020, κατά την διάρκεια των περιοριστικών μέτρων στην Ελλάδα, 74% των Ογκολόγων δήλωσαν ότι λιγότεροι ασθενείς τους επισκέπτονται δια ζώσης, ενώ το αντίστοιχο ποσοστό ανέρχεται στο 100% στους Αιματολόγους. Οι δια ζώσης επισκέψεις των ασθενών άρχισαν να ανακάμπτουν τον Μάιο και Ιούλιο, οπότε καταγράφονται αυξημένα ποσοστά από Ογκολόγους και Αιματολόγους, όταν τα περιοριστικά μέτρα άρχισαν να χαλαρώνουν. Οι κύριοι λόγοι για την μείωση των επισκέψεων τον Απρίλιο 2020, σχετίζονται με τον φόβο των ασθενών στο να εκτεθούν στον κορονοϊό σε ποσοστό σχεδόν 100% τόσο στους Ογκολογικούς όσο και στους Αιματολογικούς ασθενείς. Οι κύριοι λόγοι της αύξησης των επισκέψεων στα αμέσως επόμενα διαστήματα σχετίζονται με την αύξηση των αναγκών σε προγραμματισμένες επισκέψεις, χειρουργεία και παρεμβάσεις που είχαν μπει σε αδράνεια κατά την διάρκεια του Απριλίου. Τα ποσοστά των αναφορών ανέρχονται στο 73% τόσο στους ογκολογικούς ασθενείς και 69% στους αιματολογικούς.\nΈνας ακόμα σημαντικός λόγος της αύξησης των δια ζώσης επισκέψεων έχει να κάνει με αυξημένα ποσοστά συμμόρφωσης και συνέπειας των ασθενών με τις θεραπείες τους. Τα ποσοστά αυτά αντιστοιχούν σε 79% και 78% στους ογκολογικούς και αιματολογικούς ασθενείς. Παρόλο που οι δια ζώσης επισκέψεις φαίνεται να μειώθηκαν, η επικοινωνία μεταξύ γιατρών και ασθενών σημειώνει αύξηση, ακόμα πιο πολύ στις ειδικότητες των Ογκολόγων και Αιματολόγων, στο διάστημα Απρίλιος, Μάιος, Ιούλιος 2020. Τα ποσοστά των Ογκολόγων και Αιματολόγων που δηλώνουν στην έρευνα αυξημένη επικοινωνία είναι υψηλά και κυμαίνονται από 63% έως 69% ενώ οι διακυμάνσεις στις υπόλοιπες ειδικότητες ανάλογα με τον μήνα καταγράφονται από 45% έως 51%. Η έρευνα καταδεικνύει ότι η αυξημένη επικοινωνία μεταξύ γιατρών και ασθενών, σε όλες τις ειδικότητες, συμπεριλαμβανομένων και τον Ογκολόγων και Αιματολόγων, ήταν τηλεφωνική σε ποσοστά 92% – 100% και δευτερεύοντος μέσω εφαρμογών όπως Viber, What’s up και Skype. Τα υψηλότερα ποσοστά επικοινωνίας μέσω αυτών των εφαρμογών δηλώνονται από τους Ογκολόγους με διακυμάνσεις μεταξύ 64% – 69%. Ο τρίτος τρόπος επικοινωνίας μεταξύ γιατρών και ασθενών ήταν μέσω e-mails με τα υψηλότερα ποσοστά να καταγράφονται στους Ογκολόγους με 87% τον Μάιο ενώ το αντίστοιχο ποσοστό στους Αιματολόγους είναι 61% για το ίδιο διάστημα και στις υπόλοιπες ειδικότητες 46%. Τον Ιούλιο του 2020, 14% των γιατρών δήλωσαν στην έρευνα της IQVIA ότι χρησιμοποιούσαν τηλεϊατρική με τους ασθενείς τους. Το ποσοστό αυτό στους Ογκολόγους είναι 7% και στους Αιματολόγους 17%. Στην πρόθεση υιοθέτησης της τηλεϊατρικής, η έρευνα της IQVIA καταγράφει ποσοστό 32% με πρόθεση χρήσης από όλες τις ειδικότητες γιατρών ενώ στους Ογκολόγους και Αιματολόγους αυτό το ποσοστό αντιστοιχεί στο 40% και 31%.\nΣτη συνέχεια του συνεδρίου ο Γιώργος Καρυστινός, General Μanager Ipsen Greece and Cyprus, τόνισε, ότι οι κατασκευαστές φαρμακευτικών προϊόντων αντιμετωπίζουν ένα αυξανόμενο εμπόδιο όσον αφορά την καινοτομία, ένα εμπόδιο που έχει ως αποτέλεσμα τα συστήματα υγείας στην Ευρώπη να αναλαμβάνουν αυξημένο βάρος, να υπάρχουν διαφορές στην πρόσβαση στην καινοτομία και στην βέλτιστη φροντίδα. Πρέπει, συνεπώς, να αναζητηθούν νέες λύσεις, όπως νέα μοντέλα πληρωμής για την αντιμετώπιση προκλήσεων που αντιμετωπίζουν τα υπάρχοντα συστήματα υγείας. Αναφερόμενος στην περίθαλψη στην Ελλάδα, ο κ. Καρυστινός ανέφερε ότι αντιμετωπίζει κρίσιμα εμπόδια και πλέον είναι ζωτικής σημασίας για τους ενδιαφερόμενους στην υγειονομική περίθαλψη να συνεργαστούν, προκειμένου να αντιμετωπίσουν επείγοντα ζητήματα και να προσφέρουν βιώσιμες επιλογές στους ασθενείς.\nΟ Δρ. Μιχάλης Νεοπτολέμου, CEO του Ομίλου Remedica μίλησε για τον ρόλο των φαρμακευτικών εταιρειών στην μάχη κατά του καρκίνου και πρόσθεσε ότι για αυτό το λόγο η Remedica στήριξε το Cancer Week, που αφορά τον κοινό εχθρό όλων, ανεξαρτήτως φύλου, ηλικίας, τάξης ή μορφωτικού επιπέδου, τον καρκίνο. Αναφέρθηκε στον πατέρα της ιατρικής Ιπποκράτη, με τη διάσημη φράση του «Κάλλιον το προλαμβάνειν ή το θεραπεύειν» Ο κ. Νεοπτολέμου ανέφερε ότι η Remedica δραστηριοποιείται από το 1980 και διανέμει μια γκάμα 350 φαρμάκων σε 160 χώρες παγκοσμίως. Τα τελευταία 15 χρόνια ασχολείται με την έρευνα και την ανάπτυξη νέων φαρμάκων, έχοντας δημιουργήσει εξειδικευμένο εργοστάσιο παραγωγής, το οποίο εξυπηρετεί και την παραγωγή φαρμάκων μεγάλων πολυεθνικών βιομηχανιών.\nΣτην επίδραση του lockdown στην περίθαλψη των ασθενών με καρκίνο σε Ελλάδα και Κύπρο, εστιάστηκαν οι ομιλητές της στρογγυλής τράπεζας με τίτλο «Πολιτικές καρκίνου στην πανδημία της COVID-19».\nΣυμπερασματικά, παρά τις καθυστερήσεις στην πρόληψη, την ενημέρωση και την έγκαιρη διάγνωση, οι θεραπείες και τα απαραίτητα χειρουργεία διεξήχθησαν ομαλά. Υπήρξε ευρεία χρήση της τηλεϊατρικής, για την οποία όμως πρέπει να υπάρξει θεσμικό πλαίσιο όπως τόνισε, ο πρόεδρος της Ελληνικής Αντικαρκινικής Εταιρείας (ΕΑΕ) Ευάγγελος Φιλόπουλος, και πρέπει να αναπτυχθεί περαιτέρω σύμφωνα με τον πρόεδρο της Εταιρείας Ογκολόγων Παθολόγων Ελλάδος (ΕΟΠΕ), Ιωάννη Μπουκοβίνα. Ο ίδιος τόνισε την έλλειψη ψυχολογικής υποστήριξης των επαγγελματιών Υγείας σημειώνοντας ότι ότι 60% των ογκολόγων στην Ευρώπη πάσχει από σύνδρομο εξουθένωσης. Η παντελής έλλειψη ανακουφιστικής φροντίδας στη χώρα μας τονίστηκε ακόμα μια φορά από την πρόεδρο του Συλλόγου ΚΕΦΙ, Ζωή Γραμματόγλου, η οποία σημείωσε ότι την περίοδο της πανδημίας περιορίστηκαν πολύ και οι κατ’οίκον του προγράμματος ανακουφιστικής φροντίδας που υλοποιεί το ΚΕΦΙ. Η επαρκής στελέχωση του ΕΣΥ και η κάλυψη του κόστους των τεστ διάγνωσης του κορονοιού και στα ιδιωτικά νοσοκομεία από την Πολιτεία, εκφράστηκαν σαν αιτήματα από όλους τους ομιλητές. Στην Κύπρο, όπως ανέφεραν η διευθύντρια του Αντικαρκινικού Συνδέσμου Κύπρου Μαρία Ιωαννίδου και ο πρόεδρος του Συλλόγου Ασθενών με καρκίνο ΠΑΣΥΚΑΦ, Νικόλας Φιλίπου, η πανδημία συνέπεσε με την έναρξη της 2ης φάσης του ΓΕΣΥ που θα περιελάμβανε την ενδοσοκομειακή φροντίδα και οι διαδικασίες καθυστέρησαν σχετικά, ωστόσο όπως ανέφεραν οι ασθενείς τύχανε αξιοπρεπούς περίθαλψης.\nΑναφορικά με τη δημιουργία Εθνικού Μητρώου Νεοπλασιών στη χώρα μας, τόσο ο κ. Φιλόπουλος όσο και ο κ. Μπουκοβίνας ανέφεραν ότι για να δημιουργηθεί χρειάζεται επαγγελματίες πλήρους και αποκλειστικής απασχόλησης. Παράλληλα, ο κ. Μπουκοβίνας τόνισε την ανάγκη κεντρικού σχεδιασμού για την χάραξη εθνικής πολιτικής για τον καρκίνο στη χώρα μας.\nΗ ημέρα ολοκληρώθηκε από 2 σημαντικές ομιλίες για το μέλλον της διάγνωσης και θεραπείας του καρκίνου από τους κ.κ. Γ. Βασματζή, Associate Professor in Molecular Medicine, Mayo Clinic College of Medicine and Science, Co-Director and co-founder of Biomarker Discovery Program of Mayo Clinic Center for Individualized Medicine, Consultant at the Department of Molecular Medicine at Mayo Clinic και Σ. Ζαχαρούλη, Herbert Irving Associate Professor of Pediatrics, Chief of Pediatric Neuro-Oncology, Columbia University Medical Center, New York, οι οποίοι μιλούσαν για πρώτη φορά στη χώρα μας.\n2,2 δισ. ευρώ για τη χρηματοδότηση της έρευνας κατά του Καρκίνου\nΟ Λουκάς Φουρλάς, Ευρωβουλευτής και Πρόεδρος Ειδικής Επιτροπής για την καταπολέμηση του καρκίνου (BECA) εγκαινιάζοντας τις εργασίες της 2ης ημέρας που είναι αφιερωμένη στον Καρκίνο του Πνεύμονα τόνισε ότι υπάρχει μεγάλη βούληση στην Ευρωπαϊκή Ένωση για τη μάχη κατά του καρκίνου. Συγκεκριμένα, μίλησε για τις από κοινού προσπάθειες με την Επίτροπο Στέλλα Κυριακίδη όσον αφορά το Europe’s Beating Cancer Plan, βάσει του οποίου για τα επόμενα 5 χρόνια θα γίνουν συγκεκριμένα βήματα για την καταπολέμηση του καρκίνου. «Το πρώτο και πιο σημαντικό είναι ότι εξασφαλίσαμε 2.2 δις Ευρώ για να χρηματοδοτήσουμε την έρευνα για την καταπολέμηση του Καρκίνου. Αλλά δεν είναι μόνο αυτό καθώς στα βήματα αυτά περιλαμβάνεται και η πρόβλεψη για ιατρική περίθαλψη, η ψυχολογική υποστήριξη, η διασυνοριακή φροντίδα, η οποία τώρα ειδικά την περίοδο της Πανδημίας έχει δυσκολέψει πολύ».\nΕίναι ιδιαίτερα ελπιδοφόρο ότι για πρώτη φορά δημιουργήθηκε μια καινούργια επιτροπή για να ασχοληθεί αποκλειστικά με την Καταπολέμηση του καρκίνου, η οποία αποτελείται από 172 Ευρωβουλευτές, η BECA – Beating Cancer Committee, η οποία συνεδρίασε την περασμένη εβδομάδα και σύντομα θα έχουμε και το πρώτο report το οποίο θα καταγράφει τα αναγκαία μέτρα που πρέπει να άμεσα να υιοθετηθούν. Είναι πολύ σημαντικό εργαλείο πίεσης το γεγονός ότι περισσότεροι από 100 Ευρωβουλευτές είναι ενωμένοι και αποφασισμένοι να καταπολεμήσουν τον καρκίνο. Όπως χαρακτηριστικά ανέφερε ο κ. Φουρλάς: «Με άμεση προτεραιότητα έχουμε προτείνει να υπάρξει μια κοινή μεθοδολογία για τη συλλογή των δεδομένων για την Υγεία. Ένα κοινό data registry για το οποίο χρειαζόμαστε 1 εκατομμύριο ευρώ ώστε σε πρώτη φάση να ψηφιοποιηθούν τα δεδομένα για τον παιδικό καρκίνο. Μια άλλη σημαντική πρόταση αφορά στο κόστος διασυνοριακής θεραπείας και σε όσους νοσούντες δεν έχουν τη δυνατότητα να καλύψουν τη θεραπεία τους εκτός της χώρας τους. Έχουμε εισηγηθεί τα έξοδα αυτά να καλυφθούν από Ευρωπαϊκά κονδύλια».\nΣτη συνέχεια ο Δημήτρης Φιλίππου, Πρόεδρος Εθνικού Οργανισμού Φαρμάκων (ΕΟΦ), Πρόεδρος Επιτροπής Διαπραγμάτευσης Τιμών σημείωσε ότι ο Καρκίνος είναι η 2η αιτία θανάτου παγκοσμίως αλλά και στην Ελλάδα όπου παραμένει ψηλά με ποσοστό 25%. 1,8 εκατομμύρια άνθρωποι χάνουν ετησίως τη ζωή τους λόγω Καρκίνο του Πνεύμονα. Στη χώρα μας ο Καρκίνος του πνεύμονα είναι ο 3ος συχνότερος καρκίνος με 9,500 νέες περιπτώσεις και 8.300 θανάτους ετησίως. Μάλιστα υπάρχει μια αυξητική τάση αν αναλογιστούμε ότι από το 1995 που είχαμε 2,1 εκατ. νέες περιπτώσεις έχουμε φτάσει το 2018 στις 3,1 εκατ. νοσούντες. Μέσα δηλαδή σε 23 χρόνια είχαμε μια αύξηση της τάξης του 50%. Το ετήσιο κόστος για θεραπεία του καρκίνου του πνεύμονα ανέρχεται σε 3 δις ευρώ ετησίως σε παγκόσμιο επίπεδο. Στην Ελλάδα η θεραπεία του ΚΠ κοστίζει 40 εκατομμύρια ευρώ ετησίως. Αποτελεί, συνεπώς ένα σοβαρό υγειονομικό πρόβλημα με τεράστιες οικονομικές επεκτάσεις. Τα τελευταία χρόνια έχουν υπάρξει σημαντικές εξελίξεις στην πρόοδο στην έρευνα με την ανακάλυψη 10 νέων φαρμάκων ετησίως για την αντιμετώπιση του καρκίνου ενώ το 2011 είχαμε μόνο 4 νέα φάρμακα αντίστοιχα. Η έρευνα λοιπόν έχει εντατικοποιηθεί και για τον ΚΠ από το 1995 έως το 2018 εγκρίθηκαν 18 νέες θεραπείες, οι οποίες έχουν βελτιώσει σημαντικά τα δεδομένα. Σαφέστατα μια κορυφαία θεραπεία είναι η ανοσοθεραπεία, η οποία βελτιώνει τους υγειονομικούς δείκτες, ωστόσο αυξάνει σημαντικά το κόστος θεραπείας για το σύστημα.\nΌπως ανέφερε ο κ. Φιλίππου χρειάζεται να υπάρξει στενή συνεργασία μεταξύ της Πολιτείας και των επιστημόνων ώστε να βρεθούν οι απαραίτητοι πόροι δεδομένου ότι οι οικονομικές διακυμάνσεις είναι τεράστιες. Ένα σημαντικό βήμα ήταν η υιοθέτηση του αντικαπνιστικού νόμου, ο οποίος αποτελεί κομβικό σημείο της προσπάθειας από πλευράς της Πολιτείας για την καταπολέμηση του Καρκίνου του πνεύμονα. Η υιοθέτηση μια νέας κουλτούρας όσον αφορά το κάπνισμα από τη νέα γενιά θα έχει σημαντικά αποτελέσματα στην καταπολέμηση αυτής της νόσου.\nΤο συνέδριο τελεί υπό την Αιγίδα του Υπουργείου Υγείας Κυπριακής Δημοκρατίας, του Αντικαρκινικού Συνδέσμου Κύπρου, της Ελληνικής Ομοσπονδίας Καρκίνου (ΕΛΛΟΚ), της EUROPA DONNA Κύπρου, της Εταιρείας Ογκολόγων – Παθολόγων Ελλάδας (ΕΟΠΕ), της Ελληνικής Αντικαρκινικής Εταιρείας, της Ελληνικής Εταιρείας Χειρουργικής Ογκολογίας, του Δικτύου Γυναικών για τον Καρκίνο W4O Hellas, του ΑγκαλιάΖΩ – Όμιλος Εθελοντών κατά του Καρκίνου, του Συλλόγου Καρκινοπαθών – Εθελοντών – Φίλων – Ιατρών “Κ.Ε.Φ.Ι.” Αθηνών, του Συνδέσμου Φαρμακευτικών Επιχειρήσεων Ελλάδος (ΣΦΕΕ), της Πανελλήνιας Ένωσης Φαρμακοβιομηχανίας (ΠΕΦ), του PhRMA Innovation Forum (PIF) και του Συλλόγου Αντιπροσώπων Φαρμακευτικών Ειδών & Ειδικοτήτων (ΣΑΦΕΕ).\nΧορηγοί του Cancer Week είναι οι: Remedica, Astrazeneca, IPSEN, IQVIA, MSD, Novartis, Bristol Myers Squibb, INTEGRIS PHARMA, Janssen και Siemens Healthineers.\ncancer week conference ΕΕ ευρωβουλευτές ευρωβουλή καρκίνος ογκολογικοί ασθενείς Συνέδριο χρηματοδότηση\t2020-10-21\nΕτικέτεςcancer week conference ΕΕ ευρωβουλευτές ευρωβουλή καρκίνος ογκολογικοί ασθενείς Συνέδριο χρηματοδότηση\nPrevious Ξεπέρασαν τις 25.000 τα καταγεγραμμένα κρούσματα στην Ελλάδα – Απανωτές συσκέψεις για τις επικίνδυνες περιοχές\nNext Αισιοδοξία για την αποτελεσματικότητα του εμβολίου κατά του SARS-CoV-2 στα άτομα με διαβήτη\nΗ έγκριση του ρωσικού εμβολίου Sputnik V κατά της covid από την Ευρωπαϊκή Ενωση θα …


Τα ...γαλλικά του Ερντογάν, η οργή Μακρόν και η αμηχανία της Μέρκελ - Πιέσεις να μπει η Τουρκία στην ατζέντα της έκτακτης Συνόδου Συνόδου για τον κορωνοϊό\nτης Χριστίνας Κοραή - Δημοσίευση 26 Οκτωβρίου 2020, 15:00 / Ανανεώθηκε 26 Οκτωβρίου 2020, 15:40\nΥπάρχουν φωνές -εκτός της Ελλάδας και της Κύπρου - που πιέζουν να συζητηθεί η Τουρκία και το θέμα των κυρώσεων σε βάρος της νωρίτερα από τον Δεκέμβριο όπως αποφάσισε η προηγούμενη Σύνοδος Κορυφής, καθώς δεν δείχνει καμία διάθεση συμμόρφωσης αντίθετα συνεχίζει και κλιμακώνει τις μονομερείς ενέργειες και τις προκλητικές δηλώσεις του ο Ερντογάν.\nΣε αχαρτογράφητα νερά κινείται η ελληνοτουρκική κρίση και θα παραμείνει σε τρικυμία τουλάχιστον μέχρι τον Δεκέμβριο 2020- Ιανουάριο 2021. Ο Ερντογάν έχει ξεσαλώσει ασύστολα. Πήρε ξανά το όπλο του κατά του Μακρόν τον οποίο κατηγορεί για τρίτη συνεχή μέρα ότι χρήζει ανάγκης ψυχιατρικής παρακολούθησης. Το Βερολίνο αντέδρασε με καθυστέρηση άνω των 24 ωρών.\nΔηλώσεις κατά του Ερντογάν έκαναν σήμερα όλοι οι Ευρωπαίοι αξιωματούχοι. Σύμφωνα με πηγές του NEWPOST από τις Βρυξέλλες έχει πέσει στο τραπέζι το ενδεχόμενο να συζητηθεί η συμπεριφορά της Τουρκίας στην άτυπη τηλεδιάσκεψη των «27» κρατών - μελών που συγκάλεσε εκτάκτως, για τις 29 Οκτωβρίου ο πρόεδρος του Ευρωπαϊκού Συμβουλίου Σαρλ Μισέλ για τον κορωνοϊό, μετά τη ραγδαία αύξηση των κρουσμάτων σε όλες τις χώρες της ΕΕ. Υπάρχουν φωνές -εκτός της Ελλάδας και της Κύπρου - που πιέζουν να συζητηθεί η Τουρκία και το θέμα των κυρώσεων σε βάρος της νωρίτερα από τον Δεκέμβριο όπως αποφάσισε η προηγούμενη Σύνοδος Κορυφής, καθώς δεν δείχνει καμία διάθεση συμμόρφωσης αντίθετα συνεχίζει και κλιμακώνει τις μονομερείς ενέργειες και τις προκλητικές δηλώσεις του ο Ερντογάν.\nΟι εθνικές επέτειοι 28 και 29 Οκτωβρίου\nΟι ελληνικές ένοπλες δυνάμεις βρίσκονται σε κόκκινο συναγερμό. Παρά την δέσμευση που ανέλαβαν οι δύο πλευρές, στον γενικό γραμματέα του ΝΑΤΟ Γιενς Στόλτενμπεργκ, για μορατόριουμ, κατά τη διάρκεια των εθνικών εορτών της Ελλάδας που γιορτάζει το «όχι» στους Γερμανούς στις 28 Οκτωβρίου του 1940 και των Τούρκων, στις 29 Οκτωβρίου για την επέτειο της ανακήρυξης της τουρκικής Δημοκρατίας το 1923, η Άγκυρα εξέδωσε νέες navtex που επεκτείνουν τις έρευνες του Oruc Reis, εκτός από το σύμπλεγμα της Μεγίστης, και στα νότια της Κρήτης, παρατείνοντας τη διάρκεια τους έως τις 4 Νοεμβρίου, δηλαδή, την επομένη των αμερικανικών εκλογών που θα έχουν δείξει τον νικητή. Αν είναι ο Τζο Μπάιντεν ο επόμενος πρόεδρος των ΗΠΑ, όπως δείχνουν τουλάχιστον οι δημοσκοπήσεις, θα ορκιστεί τον Ιανουάριο του 2021, οπότε θα ακολουθήσει περίπου ένα τρίμηνο με τον Τραμπ να ασκεί τυπικά τα καθήκοντά του, χωρίς καμία δυνατότητα παρέμβασης στην Άγκυρα η οποία θα μπορούσε να εισακουστεί από τον σουλτάνο που γράφει τους πάντες εις τα παλαιότερα των υποδημάτων του.\nΤο νέο παραλήρημα του σουλτάνου εστιάζει στον πρόεδρο της Γαλλίας Εμανουέλ Μακρόν διότι μετά τον αποκεφαλισμό από φανατικό μουσουλμάνο καθηγητή που έδειξε στους μαθητές σκίτσα του Μωάμεθ από το περιοδικό Charlie Hebdo, έστειλε τη γαλλική αστυνομία στα τζαμιά όπου οι ιμάμηδες κάνουν κηρύγματα μίσους.\n«Ο τύπος που ηγείται της Γαλλίας έχει ανάγκη εγκεφαλικής θεραπείας» δήλωσε ο Ερντογάν. «Έχει μπερδευτεί, ξυπνάει και κοιμάται με ασχολείται με τον Ερντογάν» συνέχισε. «Κοίτα πρώτα τον εαυτό σου κοίτα εσύ που οδεύεις. Είναι μια περίπτωση που πρέπει πραγματικά να εξεταστεί ιατρικά.»\nΗ Γαλλία ανακάλεσε τον πρέσβη της από την Άγκυρα για διαβουλεύσεις. Χαρακτήρισε απαράδεκτη τη δήλωση Ερντογάν. «Η προκλητικότητα και η αγένεια δεν αποτελούν μέθοδο, αξιώνουμε από τον πρόεδρο Ερντογάν να αλλάξει την πορεία της πολιτικής του διότι είναι επικίνδυνη από κάθε άποψη, δεν εισερχόμαστε σε ανωφελές πολεμικές και δεν δεχόμαστε προσβολές» τόνισε.\nΟ Ερντογάν επανήλθε για τρίτη μέρα σήμερα επαναλαμβάνοντας τις ίδιες απαράδεκτες δηλώσεις. Παρότρυνε για μια φορά ακόμη τους Μουσουλμάνους να μποϊκοτάρουν τα γαλλικά προϊόντα. Στο Κατάρ βγήκαν κάποιοι στους δρόμους για να κάψουν γαλλικά προϊόντα, ενώ αεροπορικές εταιρείες ακυρώνουν πτώσεις για τη Γαλλία και από το Κουβέιτ. Ο σουλτάνος επιχειρεί να κτίσει το προφίλ του ηγέτη των Μουσουλμάνων, ενός μέρους, βέβαια, διότι η πλειονότητα δεν τον θέλει.\nΤο μήνυμα του Μακρόν είναι ότι «οι Γάλλοι πολίτες που έχουν ως θρησκεία το Ισλάμ πρέπει να προστατευτούν από το κακό ριζοσπαστικό Ισλάμ». «Δεν θα υποχωρήσουμε ποτέ, λατρεύουμε την ελευθερία εγγυόμαστε την ισότητα, δεν θέλουμε την τυραννία και τον φανατισμό, θα συνεχίσουμε να σεβόμαστε όλες τις διαφορές σε ένα πνεύμα ειρήνης» έγραψε στο Facebook. «Δεν δεχόμαστε την ρητορική του μίσους, υπερασπιζόμαστε την λογική συζήτηση. Θα συνεχίσουμε να είμαστε πάντα στο πλευρό της ανθρώπινης αξιοπρέπειας και των καθολικών αξιών.»\nΗ Γερμανία βρίσκεται σε μεγάλη αμηχανία. Ο Ερντογάν άδειασε την Άνγκελα Μέρκελ τουλάχιστον τρεις φορές μέχρι τώρα. Καταπάτησε τις δεσμεύσεις τις οποίες ανελάμβανε απέναντι της και εκείνη με τη σειρά της τις θεωρούσε αξιόπιστες και ζητούσε από τους «27» ηγέτες να μην προχωρήσουν σε κυρώσεις αλλά να δώσουν στην Τουρκία ένα περιθώριο μέχρι τον Δεκέμβριο να σταματήσει τις μονομερείς ενέργειες και να προχωρήσει σε διερευνητικές επαφές με την Ελλάδα.\nΜε μεγάλη καθυστέρηση ο υπουργός Εξωτερικών Χάικο Μάας δήλωσε ότι η Γερμανία εξέφρασε την αλληλεγγύη της στον πρόεδρο Μακρόν ιδιαίτερα απέναντι στους μουσουλμάνους εξτρεμιστές. Χαρακτήρισε απαράδεκτες τις προσωπικές επιθέσεις. Για την ταμπακιέρα όμως κουβέντα. Σαρλ Μισέλ, Ούρσουλα Φον Ντερ Λάιεν και Ζοζέπ Μπορέλ έκαναν δηλώσεις στήριξης του Μακρόν. Θα φανεί εάν δημιουργηθεί μέτωπο στην έκτακτη σύνοδο για τον κορωνοϊό όχι απλών καταγγελιών αλλά ουσιαστικής πίεσης της Τουρκίας.\nΓια ευρωπαϊκή «φασιστική νοοτροπία» έκανε λόγο ο Τούρκος υπουργός Εξωτερικών Μεβλούτ Τσαβούσογλου. «Συγνώμη που θα σας απογοητεύσω αλλά αυτός είναι ο τρόπο ζωής όπως ορίζεται από τις συνθήκες μας της ΕΕ, ο ευρωπαϊκός τρόπος ζωής» δήλωσε ο αντιπρόεδρος της Κομισιόν Μαργαρίτης Σχοινάς.\nΠολλά ξένα ΜΜΕ ασκούν κριτική στον Ερντογάν για την στάση του και την ανάγκη να μπει ένα φρένο. Πυκνώνουν οι φωνές για διακοπή ενταξιακών διαπραγματεύσεων αλλά αποφάσεις δεν λαμβάνονται.\nΚαι κατά ΗΠΑ\nΟ Ερντογάν τα έβαλε και με τις ΗΠΑ διότι εξέφρασαν ενόχληση για τους S400 αλλά και για την εμπλοκή της Τουρκίας στο Ναγκόρνο Καραμπάχ. «Τώρα ακούω κάποια αμερικανοί βγαίνουν στο τηλέφωνο, στον αδερφό μου τον Ιλχάμ Αλίγιεφ και του λένε, ξέρουμε ποιος είναι μαζί σου ο Ερντογάν και η Τουρκία και θα επιβάλουμε κυρώσεις, του λένε δεν έχεις καταλάβει με ποιον χορεύεις» τόνισε. «Μην αργείτε, βάλτε τις κυρώσεις» προκάλεσε την Ουάσιγκτον. «Κάναμε βήματα μαζί σου για τα F-35, δώσαμε τα λεφτά μας αλλά δεν μας τους δίνετε και μας απειλήσατε ότι πρέπει να επιστρέψουμε τους S 400 πίσω στη Ρωσία» συνέχισε. «Αλλά εμείς δεν είμαστε κράτος φυλάρχων είμαστε η Τουρκία εμείς είμαστε η Τουρκία».


σκυλογονείς – Lina's Cosmos\nMy baby Love oh!!!! my baby dog\nrecipe · tips-συμβουλές\n24 Σεπτεμβρίου, 2018 24 Σεπτεμβρίου, 2018 linascosmos4 Σχόλια\nΜόνο εσένα σε πιάνει η Δευτέρα λες; Που να δεις τον σκύλο μου; Κυριακάτικες βόλτες και ατελείωτες ώρες στον καναπέ με τα μικρά και μεγάλα μας μωρά ως που φτάνει η βουρκωμένη Δευτέρα και δεν ξέρεις το πρωί τι να το κάνεις; Κωλυσιεργεί στη βόλτα λες και σε τιμωρεί για τις ώρες που λείπεις...Σου κρατάει… Continue reading My baby Love oh!!!! my baby dog


Δελτία Τύπου Archives - Συμμαχία\nΗ ΣΥΜΜΑΧΙΑ παρακολούθησε με προσοχή και ψυχραιμία τον τρόπο αντιμετώπισης της πρόσφατης κακοκαιρίας από τη Δημοτική Αρχή καθώς και τα αποτελέσματα του ”σχεδίου” αντιμετώπισης. Δεν χρειάζονται διευκρινίσεις, γιατί η λέξη σχέδιο μπαίνει σε εισαγωγικά…\nΔημιουργήσατε την ψευδαίσθηση τους πολίτες για τη δήθεν πανέτοιμη πολιτική προστασία, η οποία μόνο ”στα συρτάρια” ήταν έτοιμη.\nΑφήσατε στο έλεος του Θεού ένα ολόκληρο χωριό και φτάσατε στο σημείο να τους εμπαίζετε ότι τάχα είχατε στείλει εννέα μηχανήματα.\nΣτο πλαίσιο της άθλιας προπαγάνδας σας, δεν διστάσατε να φωτογραφηθείτε με τα μηχανήματα άλλου δήμου που εκτελούσαν εργασίες στα δικά του όρια και εκτεθήκατε ανεπανόρθωτα.\nΑντί να έχετε εντοπίσει από πριν τα σημεία που θα έπρεπε να έχουν άμεση πρόσβαση τα συνεργεία και οι πολίτες, όπως ο υποσταθμός της ΔΕΗ στην Ανατολή, το Κέντρο Υγείας, τα αντλιοστάσια πόσιμου ύδατος, πήγατε με την επικίνδυνη – όπως αποδείχτηκε – λογική του ”βλέποντας και κάνοντας”, με δραματικές συνέπειες να μείνουν οι δημότες χωρίς νερό και ηλεκτρικό ρεύμα.\nΕίναι τέτοια δε η έλλειψη ενσυναίσθησης η οποία σας διακατέχει που καλούσατε τους πολίτες για… «βουτιές» στο κολυμβητήριο, ενώ ακόμα ο μισός δήμος Μαραθώνα ήταν αποκλεισμένος, χωρίς ρεύμα και σε πολλές περιπτώσεις χωρίς νερό.\nΤο Γραμματικό, αν και έχει δύο γεωτρήσεις, δεν είχε νερό για τέσσερις μέρες. Η κεντρική γεώτρηση είναι εκτός λειτουργίας εδώ και δύο μήνες και η άλλη δεν δούλεψε λόγω διακοπής της ΔΕΗ.\nΠαρακολουθούμε με πολύ μεγάλη λύπη τόσο την αυτοδιοικητική, όσο και την ανθρώπινη κατάντια σας που φτάνει στο σημείο να απειλείτε δημοσίως τους δημότες ώστε να σταματήσουν τη κριτική που σας ασκούν και δεν διστάζετε να τους αποκαλείτε συκοφάντες.\nΗ κριτική είναι αναφαίρετο δημοκρατικό δικαίωμα έκφρασης των δημοτών, προφανώς εποικοδομητική και έχει σκοπό την βελτίωση τυχόν αστοχιών της διοίκησης. Όμως για εσάς κ. ”έμπειρε” Δήμαρχε μάλλον είναι ενοχλητική.\nΣας καλούμε να συγκαλέσετε άμεσα συνεδρίαση δημοτικού συμβουλίου με θέμα την κήρυξη της περιοχής της Δ.Ε. Μαραθώνα και της Δ.Ε. Γραμματικού, σε κατάσταση έκτακτης ανάγκης, ώστε να αποζημιωθούν οι αγρότες.\nΣας καλούμε να δώσετε τη δυνατότητα στους δημότες να παρακολουθήσουν διαδικτυακά όλες τις συνεδριάσεις των επόμενων συνεδριάσεων του ΔΣ, αφού δεν σκοπεύετε να κάνετε δια ζώσης συμβούλια.\nΣας καλούμε να μας ενημερώσετε για τον αριθμό και το είδος των μηχανημάτων που απασχολήθηκαν για εκχιονισμό καθώς και το ύψος της δαπάνης.\nΣας καλούμε να απαντήσετε στη σωρεία εγγράφων που σας έχουμε στείλει.\nΗ μοίρα τα έφερε κ. Τσίρκα να εκλεγείτε δήμαρχος ενός εμβληματικού δήμου της χώρας. Δυστυχώς όμως η ιστορία σας καταγράφει με τα πιο μελανά χρώματα, ως τον χειρότερο δήμαρχο του Μαραθώνα.\nΣΥΜΜΑΧΙΑ: Ανάμεσα στις “συμπληγάδες” Τσίρκα και…Τσίρκα ο Μαραθώνας\nMια ζοφερή πραγματικότητα βιώνουν οι κάτοικοι του δήμου Μαραθώνα. Από τη μια η απαξίωση και η μιζέρια, από την άλλη η κακοδιαχείριση.\nΓια αυτό το χάος που έχει οδηγηθεί ο ιστορικός Δήμος, αποκλειστικός υπεύθυνος είναι ο Δήμαρχος Στέργιος Τσίρκας.\nΈνας Δήμαρχος μόνο στα χαρτιά, αφού κάθε μέρα η σκληρή πραγματικότητα αποδεικνύει δυστυχώς περίτρανα την ανεπάρκεια και την ανικανότητά του.\nΗ τοπική κοινωνία παρακολουθεί εμβρόντητη τις αδιανόητες αποφάσεις του κ. Τσίρκα και της κουστωδίας που τον περιβάλλει.\nΔεν υπάρχει ούτε μία περιοχή του δήμου που να μην έχει πέσει ”θύμα” αυτής της Δημοτικής Αρχής, εκτός – φυσικά – από την Αγία Μαρίνα, όπου είδαμε να ασφαλτοστρώνονται δεκάδες δρόμοι, ενώ στον υπόλοιπο δήμο να γίνονται… ψευτομπαλώματα.\nΈκλεισε το Κολυμβητήριο στη Νέα Μάκρη για επισκευή, κάτι που προφανώς έπρεπε να αντιμετωπισθεί πριν την επαναλειτουργία του.\nΈκλεισε το γήπεδο “Χαμηλοθώρης” στον Μαραθώνα και ο ΜΕΣΜΑ κινδύνεψε να μη μπορεί να ανταποκριθεί στις αγωνιστικές του υποχρεώσεις\nΟ… ”έμπειρος” κ. Τσίρκας θα βρει μπροστά του, από την αμαρτωλή ΜΕΔΗΜ με 730.000 ευρώ χρέος, το οποίο δημιουργήθηκε το 2010 όταν ήταν ”άπειρος” και μάθαινε. Και προσέξτε: Αυτό είναι το καλό σενάριο!\nΟι δρόμοι, λίγες ημέρες πριν τα Χριστούγεννα, θυμίζουν Μπογκοτά, καθώς δεν έχουν στολιστεί και φωταγωγηθεί ακόμη. Παράλληλα, ακόμη περιμένουμε τις εξηγήσεις του Δημάρχου στο ερώτημα του Νίκου Χατζηγιάννη για το κόστος.\nΟι κάτοικοι στο Ζούμπερι μένουν κάθε μέρα χωρίς υδροδότηση.\nΤο πολύπαθο Μάτι έχει αφεθεί στο έλεος του Θεού τρία χρόνια μετά την καταστροφή.\nΟι σύλλογοι γονέων επικοινωνούν με τον κ. Τσίρκα μέσω δικαστικών επιμελητών!\nΟ Βαρνάβας και το Γραμματικό βρίσκονται ”σε θέση μάχης” και ετοιμάζονται για κινητοποιήσεις για τη χωματερή – «τέρας» αλλά και για τις ψεύτικες υποσχέσεις των αντιδημάρχων του κ. Τσίρκα.\nΑνεξάρτητα από όλα αυτά τα προβλήματα της καθημερινότητας των πολιτών, εκπονείται το Τεχνικό Πρόγραμμα 2022 μόνο για τη Νέα Μάκρη, χωρίς να αντιδρά κανένας από τους αντιδημάρχους.\nΟι συνεδριάσεις του δημοτικού συμβουλίου γίνονται μόνο με τηλεδιάσκεψη, χωρίς να γνωρίζουμε αν υπάρχει απαρτία και χωρίς να δίνεται η δυνατότητα στους δημότες, να τις παρακολουθήσουν on line, κάτι που ζητεί διαρκώς σύσσωμη η αντιπολίτευση. Την ίδια ώρα δεν έχουν αφήσει τελετή για τελετή που να μη συμμετέχουν με ελάχιστα ή καθόλου μέτρα υγειονομικής προστασίας.\nΟ κ. Τσίρκας συμπεριφέρεται σα… φύλαρχος Aφρικανικού κρατιδίου και δεν αποδέχεται καμία διαφορετική φωνή. Συχνά μάλιστα όταν δεν τον βολεύει η άλλη άποψη κλείνει το μικρόφωνο. Εδώ και μήνες με άνωθεν “πλάτες”, αγνοεί τις ερωτήσεις και καταγγελίες της ΣΥΜΜΑΧΙΑΣ και του επικεφαλής της, Σπύρου Λιβαθινού.\nΟ Στέργιος Τσίρκας (δήμαρχος) και ο Κώστας Τσίρκας (πρόεδρος του δημοτικού συμβουλίου και ξάδερφος του δημάρχου) δεν έχουν το θάρρος και την στοιχειώδη αυτοδιοικητική αξιοπρέπεια να δώσουν απαντήσεις στη σωρεία καταγγελιών της ΣΥΜΜΑΧΙΑΣ, οι οποίες αναγκαστικά διοχετεύονται στο διαδίκτυο, αφού στα Δημοτικά Συμβούλια δεν είναι δυνατή η παρουσία κοινού για να αντιληφθεί ο κόσμος το μέγεθος του απαράδεκτου τρόπου Διοίκησης. Αυτή είναι η μοναδική δυνατότητα της μείζονος μειοψηφίας. Αντιδρούμε, καταγγέλλουμε και γνωστοποιούμε διαδικτυακά τις αντιθέσεις και απόψεις μας.\nΣύντομα μάλιστα η τοπική κοινωνία θα πληροφορηθεί όλες τις λεπτομέρειες της αποτυχημένης Διοίκησης του κ. Τσίρκα, αλλά και τον ορυμαγδό ψεμάτων και ατασθαλιών.\nΔεν θα μείνει τίποτα κρυφό, ώστε όλοι να γνωρίζουν τα πάντα όταν θα έρθει ο χρόνος της τελικής κρίσης: Οι δημοτικές εκλογές του 2023…\nΗ Φώφη Γεννηματά μπορεί να ξεκίνησε για το Τελευταίο Ταξίδι, αλλά αφήνει στην πολιτική μια τεράστια παρακαταθήκη ευγένειας, μετριοπάθειας και δημοκρατικής παιδείας.\nΆνθρωποι της ανιδιοτελούς προσφοράς, της αξιοπρέπειας, της ευγένειας και της δημιουργίας είναι άξιοι του σεβασμού και της αγάπης μας! Η κ. Χρυσάνθη Μάνδηλα υπηρέτησε αυτά τα ιδανικά με αυταπάρνηση επί σειρά ετών ως πρόεδρος του ιστορικού συλλόγου ”Τύμβος”. Είχα την τιμή και τη χαρά να τη γνωρίζω, να συζητώ μαζί της για τα προβλήματα του τόπου και να προσπαθούμε να δίνουμε λύσεις. Να συνεργαζόμαστε όπως κάνουν οι οικογένειες, οι ομάδες, οι κοινωνίες. Η κ. Μάνδηλα αφήνει ένα ανεξίτηλο αποτύπωμα στον τομέα της κοινωνικής αλληλεγγύης και θα αποτελεί φωτεινό φάρο για όλους μας. Την ευχαριστώ και προσωπικά και εκ μέρους των ανθρώπων της ”Συμμαχίας”. Θα της είμαστε ευγνώμονες για την αστείρευτη δράση της για τον άδολη προσφορά της.\nΣπύρος Λιβαθινός – Επικεφαλής ”Συμμαχίας”


Η Κούβα πρώτη χώρα στον κόσμο σε διεθνιστική αλληλεγγύη - Ατέχνως\nΒρίσκεστε:Ατέχνως»Πολιτική»Διεθνή»Η Κούβα πρώτη χώρα στον κόσμο σε διεθνιστική αλληλεγγύη\nΑπό Πάνος Αλεπλιώτης στο Δεκ 22, 2018 Διεθνή\nΣε έναν άδικο κόσμο που μαστίζεται από πάρα πολλά προβλήματα, η Κούβα που δίνει τη μάχη για τις δικές της ανάγκες σε ένα καθεστώς εξοντωτικού αποκλεισμού, με επιμονή και αποφασιστικότητα βοηθά άλλες φτωχές χώρες σε όλο τον κόσμο, σπεύδει να προσφέρει τη βοήθειά της εκεί που οι δυστυχείς την έχουν ανάγκη. Στα θύματα των τυφώνων και των σεισμών, στους αναλφάβητους, στους άμαχους θύματα των πολέμων. Έχει την τόλμη να αμφισβητεί τους «ισχυρούς» του κόσμου και το δικαίωμα να υπερηφανεύεται για την Κουβανική Αλληλεγγύη που είναι παράδειγμα για όλους τους άλλους τους λαούς.\nΤο 6,6% (!) του προϋπολογισμού της Κούβας πηγαίνει σε διεθνιστική βοήθεια των άλλων λαών.\nΗ Κούβα, μόνη της, αντιπροσωπεύει το ένα τρίτο της φαρμακευτικής βοήθειας στον κόσμο.\nΗ Κούβα διαθέτει περισσότερους γιατρούς σε αποστολές αλληλεγγύης από ότι το σύνολο των “πλούσιων” χωρών.\nΗ Κούβα είναι η πρώτη χώρα στον κόσμο και όχι κάποια άλλη πλούσια του Δυτικού κόσμου στην βοήθεια αναπτυξιακών έργων σε χώρες του τρίτου κόσμου. Εχει διαθέσει σε 108 χώρες μεταξύ 1999 και 2015 γύρω στα 71,5 δισεκατομμύρια δολάρια.\nΗ Κούβα διαθέτει το 6,6% του συνολικού προϋπολογισμού της για αναπτυξιακούς στόχους στις χώρες του τρίτου κόσμου ενώ η ΕΕ το 0,4% και οι ΗΠΑ μόνο το 0,17%, πολύ μακριά από τον στόχο του 0,7% που ζητάει ο ΟΗΕ.\n31% από όλη την ιατρική βοήθεια του ΟΗΕ προέρχεται από την Κούβα. 5 εκατομμύρια ζωές έχουν σωθεί από τους Κουβανούς μέσα σε 15 χρόνια.\nΟι αριθμοί είναι τουλάχιστον εντυπωσιακοί.\nΜεταξύ 1999 και 2015 1,4 δισεκατομμύρια ιατρικές επισκέψεις, 10 εκατομμύρια εγχειρήσεις, 2,7 εκατομμύρια τοκετούς, 2,8 οφθαλμολογικές εγχειρήσεις.\n5,8 εκατομμύρια ζωές σώθηκαν εκ των οποίων 3 εκατομμύρια στην Λ. Αμερική, 2,8 εκατομμύρια στην Αφρική και 60.000 σε άλλες χώρες. 74.000 φοιτητές του εξωτερικού μεταξύ των άλλων και Αμερικάνοι από τις ΗΠΑ σπούδασαν δωρεάν στην Κούβα. Σε μόνιμη βάση 50.000 υγειονομικό προσωπικό βρίσκεται σε αποστολές αλληλεγγύης.\nΣυμπεριλαμβανομένου και του 2016 έμαθαν ανάγνωση και γραφή από Κουβανούς δασκάλους 10 εκατομμύρια άνθρωποι σε 30 ισπανόφωνες χώρες.\nΑυτά τα στοιχεία και πολλά ακόμη περιλαμβάνονται στο βιβλίο του Χένρι Μοράλες διδάκτορα οικονομίας από την Γουατεμάλα που υπολόγισε την βοήθεια σε χρήματα. Ο τίτλος του βιβλίου είναι “ Η αρωγή της Κούβας στην ανάπτυξη του κόσμου. Πως οικοδομείται η αλληλεγγύη μεταξύ των λαών” Τα στοιχεία αυτά αν γινόταν ευρύτερα γνωστά στον κόσμο και δεν τα αποσιωπούσε παγκόσμιος Τύπος και τα ΜΜΕ θα άλλαζαν την ψευδή εικόνα που σήμερα επικρατεί για την Κούβα λόγω της πολύπλευρης επίθεσης και μαύρης προπαγάνδας που δέχεται από τον ιμπεριαλισμό.\nΟι Κουβανοί δεν μετράνε την βοήθεια με χρήματα παρόλο το εμπάργκο και τους αποκλεισμούς. Πηγαίνουν εκεί που υπάρχει ανάγκη χωρίς καμιά ιδιοτέλεια όπως τους έμαθε η ιδεολογία του σοσιαλισμού.\nΑλληλεγγύη Κούβα Πάνος Αλεπλιώτης\nΠροηγούμενη δημοσίευση 103 χρόνια από τη γέννηση του Νίκου Μπελογιάννη\nΕπόμενη δημοσίευση Τι γράφουν οι εφημερίδες – Σάββατο 22 Δεκεμβρίου


Οι 12 προφητείες του σύμπαντος κόσμου: Γιώτα Καλογερά: metabook: Μεταχειρισμένα βιβλία\nΤο τετράτομο έργο "Οι προφητείες του σύμπαντος κόσμου" αποτελεί τον πυρήνα της γνώσης για όσους δε γνωρίζουν καθόλου αστρολογία. Επίσης για όσους έχουν λίγες γνώσεις και για όσους έχουν μπει ήδη στο νόημα της αστρολογίας, ακόμα και επαγγελματικά. Αυτό συμβαίνει διότι υπάρχουν διαφορετικά κεφάλαια τα οποία παρατίθενται στη συνέχεια.\nΣε κάθε τόμο αναλύονται τρία ζώδια. Επίσης περιγράφεται η φύση και η δράση των πλανητών στην ανθρώπινη ζωή με τον πλέον εμπεριστατωμένο τρόπο, έτσι που να γίνεται πιο εύκολη η ερμηνεία των ωροσκοπίων.\nΕκδόσεις: Καλογερά Εκδόσεις\n10,00 € 22,47 €\nΟι πολύπλευροι Δίδυμοι\nΤι μπορεί να κάνει η αστρολογία για σας


Δέκα μέρες έξω ο Φάρμαρ - Onsports.gr\nΓιάννης Ασκούνης\t27 Μαρτίου 2012, 03:54\nΔέκα μέρες έξω ο Φάρμαρ\nΟ αναπληρωματικός πλέι-μέικερ των Νιου Τζέρζεϊ Νετς, Τζόρνταν Φάρμαρ, θα μείνει μακριά από τα παρκέ μέχρι τις 5 Απριλίου.\nΟ 25χρονος πρώην παίκτης των Λος Άντζελες Λέικερς και της Μακάμπι Τελ Αβίβ υπέστη τραυματισμό για τρίτη φορά φέτος. Συγκεκριμένα απουσίασε από τέσσερα παιχνίδια των Φεβρουάριο και από άλλα τέσσερα το διάστημα ανάμεσα σε 16 και 21 Μαρτίου. Πλέον θα μείνει εκτός όλων των αγώνων που ακολουθούν μέχρι τις 5 Απριλίου.\nΤο ιατρικό επιτελείο των Νετς φοβήθηκε την περίπτωση υποτροπής του προβλήματος του στην βουβωνική χώρα και για αυτό αποφάσισε να προστατεύσει τον... Ισραηλινό Φάρμαρ από σημαντικότερο τραυματισμό. Μεταξύ άλλων δεν αγωνίζεται στο παιχνίδι που είναι σε εξέλιξη εναντίον των Γιούτα Τζαζ τα ξημερώματα της Τρίτης (27/03).\nΜάλιστα, οι εκπρόσωποι του Νιου Τζέρζεϊ απέκλεισαν και τον Άντονι Μόροου από το ματς. Ο αναπληρωματικός γκαρντ χτύπησε τον δεξιό του ώμο και μάλλον θα επιστρέψει στον επόμενο αγώνα των Νετς.


Μέγα το… χάλι γύρω από την λαϊκή του Σαββάτου στο Αγρίνιο! - ΣΥΝΕΙΔΗΣΗ\nΣΥΝΕΙΔΗΣΗΕυσυνείδηταΜέγα το… χάλι γύρω από την λαϊκή του Σαββάτου στο Αγρίνιο!\n07 Μάιος 2022 14:54 07 Μάιος 2022 ΣΥΝΕΙΔΗΣΗ Ευσυνείδητα\nΚυριολεκτικά, δεν υπάρχει παράβαση και τριτοκοσμική συμπεριφορά που να μην λαμβάνει χώρα στους δρόμους γύρω από την περίφημη λαϊκή αγορά του Αγρινίου του Σαββάτου.\nΕιδικά στην οδό Μάνου Κατράκη μεταξύ των δύο μεγάλων σούπερ μάρκετ που υπάρχουν στην περιοχή, κάποιες στιγμές νομίζεις ότι έχει μεταφερθεί με κάποιον τρόπο σε κάποια αγορά στο Καράτσι του όμορφου Πακιστάν.\nΣτις κάθετες οδούς βγαίνεις μόνο με… δική σου ευθύνη αφού το παρκάρισμα πάνω στις γωνίες είναι απαραίτητες. Η πλήρης αναρχία του πάρκινγκ και της κίνησης με κάθε παράνομο τρόπο!\nΣτα σημεία που η βλάστηση είναι πυκνή και ακούρευτη μπορείς να θαυμάσεις-συνήθως δίπλα από το νέο ιδιωτικό γηροκομείο που έχει φτιαχτεί- μπορείς να δεις παιδιά και κυρίες Ρομά να κάνουν τις ανάγκες τους μέσα στα χόρτα!\nΔιάφοροι νεαροί περιδιαβαίνουν ανάμεσα στα αυτοκίνητα με υαλοκαθαριστήρες που τους εγκαθιστούν επί τόπου σε ένα από τα πιο νέα παρεμπόρια της πόλης, ενώ το «κλου» της υπόθεσης είναι μια δυο κλούβες με ταλαίπωρα κοτόπουλα και άλλα δύστυχα πουλιά που είναι παρκαρισμένες στον δρόμο μέσα στον ήλιο-και όσα ζήσουν!\nΠεριέργως, γι’ αυτό το θέαμα δεν κάνουν κάτι οι χιλιάδες φιλόζωοι της περιοχής Αγρινίου μαζί και με τους αντισπισιστές που θαυμάσαμε μέσα στο Πάσχα να γράφουν διάφορα συνθήματα της μόδας στους τοίχους κατά του εθίμου της σφαγής των αρνιών! Φαίνεται ότι η αγάπη για τα ζώα πάει ανάλογα με τον βασανιστή…


Θέμα: Η Εποχή του Υδροχόου 02.12.09 13:43\nΜία φράση η οποία στις μέρες μας ακούγεται πάρα πολύ και σε διάφορους κύκλους, είτε επιστημονικούς- ψυχολογικούς, είτε αστρολογικούς- αποκρυφιστικούς.\nΌταν ακούγεται αυτή η έκφραση, αμέσως στο νου μας σχηματίζεται η αίσθηση κάποιας χρονικής περιόδου.\nΜα, ποία ακριβώς είναι αυτή, ποίος την όρισε, γιατί δόθηκε αυτή η ονομασία, είναι πράγματα τα οποία συνήθως δεν τα γνωρίζουμε.\nΓι' αυτό, ας προσπαθήσουμε να δούμε τι ακριβώς σημαίνει Εποχή του Υδροχόου από κάθε άποψη και ας αρχίσουμε από την καθαρά επιστημονική- αστρονομική έννοια.\nΑποτέλεσμα της μετάπτωσης είναι η αλλαγή του σημείου ισημερίας, καθώς και η περιοδική αλλαγή του πολικού αστέρα, γιατί μετατοπίζονται όλοι οι αστέρες στην ουράνια σφαίρα.\nΑλλά, εκείνο το οποίο αξίζει να σημειωθεί, είναι η αλλαγή του σημείου ισημερίας, η οποία πραγματοποιείται περίπου κάθε 2,150 χρόνια.\nΜε κάθε κοσμικό μήνα το σημείο ισημερίας μετατοπίζεται προοδευτικά από αστερισμό σε αστερισμό του ζωδιακού και με αυτό τον τρόπο, κάτω από αστρολογική θεώρηση, όλο αυτό το διάστημα των 2,150 χρόνων βρίσκεται υπό την επίδραση του ζωδίου στο οποίο πραγματοποιείται η ισημερία.\nΟ Ίππαρχος καθόρισε ότι το σημείο ισημερίας εκείνης της περιόδου συνέπιπτε στις 0 μοίρες του Κριού, την αφετηρία του ζωδιακού κύκλου.\nΈτσι, με βάση αυτό τον καθορισμό λέμε ότι σήμερα περνάμε στην εποχή του Υδροχόου.\nΑυτή η μετακίνηση γίνεται ακολουθώντας τη σειρά Κριός- Ιχθείς- Υδροχόος- Αιγόκερως κ.λ.π. μέχρι να ξαναφθάσει στον Κριό μετά από 25,000 χρόνια, έχοντας συμπληρώσει ένα κοσμικό έτος.\nΘέμα: Απ: Η Εποχή του Υδροχόου 02.12.09 13:58\nΤώρα ας εγκαταλείψουμε το πεδίο της επιστημονικής θεώρησης και ας εξετάσουμε τη σημασία την οποία έχουν όλα αυτά για τον άνθρωπο και την εξέλιξή του.\nΣύντομα θα διαπιστώσουμε, με βάση τα ιστορικά γεγονότα, ότι ο προσδιορισμός του Ίππαρχου δεν ήταν τυχαίος, αλλά είχε τις ρίζες του, ίσως, στη μυστική εσωτερική γνώση της εποχής του…\nΈχει παρατηρηθεί, ότι κάθε εποχή εκδηλώνει ορισμένα χαρακτηριστικά, τα οποία ανήκουν στο συγκεκριμένο ζώδιο, το οποίο την "χρωματίζει".\nΕίναι αξιοσημείωτο το γεγονός, ότι κάθε ζώδιο αφήνει την σφραγίδα του με ένα εντελώς χειροπιαστό τρόπο.\nΚάνοντας μία αναδρομή προς τα πίσω και βλέποντας τις περασμένες εποχές με ένα συγκριτικό μάτι, είναι εύκολο να το διαπιστώσουμε.\nΑν και δεν έχει γίνει ακόμη αποδεκτό από τη συμβατική επιστήμη, ωστόσο δεν παύει από εσωτερική άποψη να θεωρείται ένας σταθμός για την ανθρώπινη εξέλιξη.\nΠρόκειται, φυσικά, για την καταστροφή της Ατλαντίδος, η οποία σύμφωνα με την αναφορά του Πλάτωνα συνέβη το 8,498 π.Χ.\nΑν, λοιπόν, τοποθετήσουμε αυτή την χρονολογία στο Κοσμικό ημερολόγιο, θα διαπιστώσουμε ότι η Ατλαντίδα βυθίστηκε περίπου όταν το σημείο ισημερίας περνούσε από το ζώδιο του Λέοντα σε αυτό του Καρκίνου.\nΟ Καρκίνος ανήκει στο στοιχείο του Νερού κι έτσι δεν είναι περίεργο, ότι με τον ερχομό της εποχής του Καρκίνου, η γη γνώρισε μεγάλους κατακλυσμούς.\nΜε την είσοδο στην εποχή του Καρκίνου και την ταυτόχρονη βύθιση της Ατλαντίδος, εξαφανίζεται σχεδόν κάθε πολιτισμός και οι λατρείες υποβιβάζονται.\nΟ πλανήτης ο οποίος κυβερνάει τον Καρκίνο είναι η Σελήνη και εκείνη την εποχή αναπτύσσονται οι σεληνιακές λατρείες.\nΈνα άλλο χαρακτηριστικό της εποχής του Καρκίνου είναι η ανάπτυξη διαφόρων μορφών μητριαρχίας, αλλά όχι στο βαθμό τον οποίο είχε αναπτυχθεί την εποχή της Παρθένου.\nΜετά την εποχή του Καρκίνου ακολούθησε η εποχή των Διδύμων, η οποία κράτησε περίπου μέχρι το 4,300 π.Χ. (από το 6,450 π.Χ. περίπου)\n(Armenia 2008 12 Signs of the Roman Zodiac - Gemini The Twins 100 Dram Silver Proof with Color and Zircon Crystal Gemstone)\nΟι Δίδυμοι είναι ζώδιο του Αέρα και κυβερνιέται από τον πλανήτη Ερμή, προστάτη των γραμμάτων και του εμπορίου.\nΑυτή είναι η περίοδος, όπου σύμφωνα με τις αρχαιολογικές ανακαλύψεις, εμφανίζονται τα πρώτα συστήματα γραφής και γίνονται οι πρώτες απόπειρες οργανωμένου εμπορίου.\nΓραφή και εμπόριο σημαίνουν επικοινωνία και η επικοινωνία είναι ένα από τα χαρακτηριστικά των Διδύμων και του Ερμή.\nΑλήθεια, αυτή την εποχή αναπτύσσεται η λατρεία της Θεάς Αφροδίτης, της Αστάρτης, καθώς και του ίδιου του ζώου, του Ταύρου.\nΤα κυριότερα πολιτιστικά κέντρα της εποχής, η Κρήτη και η Μεσοποταμία, τον είχαν σαν κύρια θεότητά τους.\nΗ επίδραση του ταύρου σαν συμβόλου της Γης και της γονιμότητας επισφραγίζεται με την ανάπτυξη της γεωργίας και της κτηνοτροφίας, σε μία προσπάθεια να καλύψει τις ανάγκες των αυξανόμενων πληθυσμών.\n(Sun God Mithras slaying the Bull of Heaven : the Age of Taurus)\nΗ επικράτηση της λατρείας του Άμμωνα στην Αίγυπτο σφραγίζει την είσοδο της εποχής του Κριού και ταυτόχρονα αρχίζουν οι μεταναστεύσεις των διαφόρων ινδοευρωπαϊκών φυλών, οι οποίες είχαν σα σύμβολο το κριάρι.\nΕίναι η εποχή στην οποία ανακαλύπτεται η επεξεργασία του σιδήρου, συμβόλου του πλανήτη του Κριού, δηλαδή του Άρη.\nΕίναι χαρακτηριστικό αυτό το οποίο αναφέρεται στη Βίβλο, πως όταν ο Θεός πρόσταξε το Μωϋσή να ξεκινήσει την πορεία του προς τη γη της Επαγγελίας, ζήτησε από τους Ισραηλίτες να θυσιάσουν κριάρια.\nΟι απέραντες αυτοκρατορίες, η εμφάνιση της επιστημονικής σκέψης, η λατρεία της φωτιάς, όλα αυτά είναι στοιχεία τα οποία δείχνουν καθαρά την επίδραση του Κριού.\n(Ο μύθος του Κριού στην αρχαία Ελληνική παράδοση. Οι Ιχθύες που διακρίνονται είναι ακριβώς το ζώδιο των Ιχθύων που ακολουθεί)\nΈνα σημαντικό γεγονός για την ανθρώπινη εξέλιξη ήρθε να επισφραγίσει την αρχή (η αρχή υπολογίζεται περί τα 100 π.Χ.) μίας νέας κοσμικής χρονιάς.\nΠρόκειται για τη γέννηση του Χριστού και τη διδασκαλία της Αγάπης, την οποία Αυτός έδωσε και η οποία χαρακτήρισε ολόκληρη την εποχή των Ιχθύων, άσχετα με το πόσο μακριά είναι ακόμη η ουσιαστική εφαρμογή της.\nΑυτή είναι η εποχή της οποίας το τέλος ζούμε, καθώς σιγά- σιγά έχουμε αρχίσει (περίπου από το 2,000 μ.Χ.) να εισερχόμαστε στην Υδροχοϊκή.\n(Στην αρχαία Ελληνική παράδοση οι Ιχθύες έσυραν το Άρμα που μετέφερε την Αφροδίτη και τον Πάνα στην Αίγυπτο κατά την περίοδο της γιγαντομαχίας.)\nΕίναι αυτονόητο, ότι είναι αναγκαία μία λεπτομερής ανάλυση για την εποχή η οποία μας αφορά άμεσα.\nΈχει επεξεργασθεί από τον/την Admin στις 02.12.09 15:59, 1 φορά\nΘέμα: Απ: Η Εποχή του Υδροχόου 02.12.09 15:56\nΌσοι ενδιαφέρονται για τους ελληνικούς μύθους σχετικά με τους αστερισμούς ας διαβάσουν το πολύ καλό βιβλίο των καθηγητών Δανέζη και Θεοδοσίου :\nΤά Άστρα και οι Μύθοι τους :\nΕξερευνήστε και ανακαλύψτε τα μυστήρια και τις κρυφές ομορφιές του Σύμπαντος που μας αγκαλιάζει.\nΜυηθείτε στους μυθικούς κόσμους της Αστρονομίας, της μητέρας όλων των σημερινών επιστημών. Ανακαλύψτε τον υπέροχο κόσμο των πλανητών και των νεφελωμάτων; των κομητών και των μετεώρων.\nΟπλιστείτε με επιμονή και με οδηγό το χάρτη του ουρανού —που περιέχεται στο βιβλίο— ακολουθήστε προσεκπκά τα μονοπάτια του, που χαράζονται μέσα από τις σελίδες αυτές.\nΟ έναστρος ουρανός σας περιμένει και μαζί του ολόκληρη η μαγεία της ελληνικής μυθολογίας, που θα σας λέει σε κάθε βήμα του ταξιδιού σας ιστορίες παραμυθιού και ονείρου.\nPDF / 218 Pages / 12 MB\nΈχει επεξεργασθεί από τον/την Admin στις 02.12.09 17:25, 1 φορά\nΘέμα: Απ: Η Εποχή του Υδροχόου 02.12.09 17:22\nΑρχικά θα πρέπει να κάνουμε ένα διαχωρισμό, ο οποίος ισχύει για ΟΛΟΥΣ τους κοσμικούς μήνες και τις επιδράσεις των ζωδίων πάνω τους.\nΗ πρώτη είναι το χρονικό διάστημα όπου το εισερχόμενο ζώδιο συναντιέται με το ζώδιο το οποίο εξέρχεται και οι επιρροές τους αναμιγνύονται.\nΗ δεύτερη είναι η πλήρης έκφραση των ιδιοτήτων του ζωδίου το οποίο έχει πια εισέλθει και του οποίου η επίδραση βρίσκεται στο αποκορύφωμά της.\nΤέλος, ακολουθεί η σταδιακή έξοδος και η συνάντηση με το επόμενο ζώδιο το οποίο εισέρχεται και είναι η τρίτη φάση.\nΕρευνώντας κατ' αυτόν τον τρόπο την εποχή των Ιχθύων, μπορούμε να φτάσουμε σε ουσιαστικά συμπεράσματα κατ' αρχήν για την επερχόμενη εποχή.\nΕίπαμε, ότι η Ιχθυακή Εποχή ξεκίνησε με τη γέννηση του Χριστού και τη διάδοση της διδασκαλίας Του.\nΑυτό ήταν κάτι το οποίο δεν μπορούσε να δεχθεί το κατεστημένο εκείνης της εποχής, το οποίο εκφραζόταν από τους ιερείς του Μωσαϊκού Νόμου και τους Ρωμαίους κατακτητές, γνήσιες εκδηλώσεις του απερχόμενου Κριού.\nΗ αντίδραση ήταν έντονη, υπήρξαν διαμάχες μεταξύ του καινούργιου και του παλιού, με αποκορύφωμα την σταύρωση του Χριστού.\nΣιγά-σιγά, όμως, έρχεται σε πλήρη έκφραση το ζώδιο των Ιχθύων και δημιουργείται το θεοκρατικό Βυζαντινό Κράτος, όπου όλες οι παλιές θρησκείες καταργούνται.\nΕίναι γνωστοί οι θρησκευτικοί αγώνες, ενώ παράλληλα στη Δύση κυριαρχεί μία περίοδος σκοταδισμού, η οποία επιβάλλεται κύρια από τους εκπροσώπους της θρησκείας.\nΗ ανθρωπότητα, εξαιτίας ορισμένων αρνητικών Ιχθυακών επιρροών, εμπλέκεται σε ένα κυκεώνα δεισιδαιμονιών, γίνεται εύπιστη σε καθετί και στρέφεται με λαθεμένη στάση προς την θρησκεία, με αποτέλεσμα να βυθίζεται περισσότερο στην πλάνη.\nΌμως, στο ζενίθ της Εποχής αυτής αρχίζουν να δραστηριοποιούνται ορισμένα ανήσυχα πνεύματα, αντλώντας την έμπνευσή τους από τις παραδόσεις.\nΗ Αναγέννηση ήταν αποτέλεσμα της εργασίας αυτών των πνευμάτων, τα οποία συνειδητά προσπάθησαν να ελευθερώσουν την Ανθρωπότητα από το τέλμα.\nΠαρ' όλη την αντίδραση και το καταστροφικό έργο της Ιερής Εξέτασης, στήνονται τα θεμέλια για κάτι καινούργιο.\nΑρχίζει ένας νέος εσωτερικός οργασμός για την Ανθρωπότητα, ανοίγονται νέοι ορίζοντες και δημιουργούνται καινούργια οράματα.\nΠροχωράει σαν ένα μικρό παιδί, πέφτει και ξανασηκώνεται, τραυματίζεται, αλλά συνεχίζει να τραβάει μπροστά, για να αρχίσει να διανύει το τελευταίο μέρος της εποχής αυτής.


Ήμερα γιορτής για την Λευκωσία το πρόγραμμα Αθλητισμός Για Όλους - Action In Sports Cyprus\nΉμερα γιορτής για την Λευκωσία το πρόγραμμα Αθλητισμός Για Όλους\n29432665 2100402986850079 3683984575823872000 n\nΗ Λευκωσία γιόρτασε με εξαιρετικό τρόπο την ετήσια εκδήλωση του προγράμματος «Αθλητισμός Για Όλους» του Κυπριακού Οργανισμού Αθλητισμού, που έγινε στο στάδιο «Τάσος Παπαδόπουλος – Ελευθερία» το Σάββατο 17 Μαρτίου 2018 στην παρουσία Πολιτειακών και Αθλητικών Αρχών και πέραν των 2.000 ατόμων, στοιχείο το οποίο καταδεικνύει ότι το πρόγραμμα ΑΓΟ αγκαλιάστηκε με θέρμη από όλους.\nΣτην εκδήλωση παρουσιάστηκαν προγράμματα Ρυθμικής Γυμναστικής, Καράτε, Taekwon-do, Hapkido από παιδιά και ενήλικες, Zumba, Χοροί, επιδείξεις από παιδιά Προδημοτικής Εκπαίδευσης καθώς και Πρόγραμμα από άτομα Τρίτης Ηλικίας.\nΤονίζεται ιδιαίτερα η πολύ καλή παρουσίαση προγράμματος από τα παιδιά των κέντρων Σκαπανέα και Ηλιαχτίδα ατόμων με ειδικές ικανότητες τα οποία συμμετέχουν στα συγκεκριμένα προγράμματα ΑΓΟ Λευκωσίας . Το αποτέλεσμα ήταν εξαιρετικό αφού το θέαμα προκάλεσε το θαυμασμό και το ζεστό χειροκρότημα των επισήμων και του κοινού. Επιπλέον, ανέδειξε τα πολύ ευεργετικά οφέλη που προσφέρει η άσκηση σε όλους τους αθλούμενους .\nΟ Πρόεδρος του ΚΟΑ κ. Κλεάνθης Γεωργιάδης στο χαιρετισμό του μεταξύ άλλων ανέφερε τα εξής: «Σήμερα γιορτάζει ο Αθλητισμός και σε αυτή τη μεγάλη γιορτή, έχουμε τη χαρά να έχουμε μαζί μας, τον Κυβερνητικό Εκπρόσωπο κ. Πρόδρομο Προδρόμου, εκπροσωπώντας τον Πρόεδρο της Δημοκρατίας κ. Νίκο Αναστασιάδη. Η παρουσία του, όχι μόνο μας τιμά, αλλά επιδεικνύει το ενδιαφέρον και τη στήριξη, της Κυβέρνησης για το έργο που επιτελεί το ΑΓΟ και γενικά ο ΚΟΑ. Καλωσορίζουμε τον κ. Προδρόμου και παρακαλούμε όπως μεταφέρει τις ιδιαίτερες ευχαριστίες μας στον Πρόεδρο της Δημοκρατίας».\nΣτη συνέχεια ο Πρόεδρος του ΚΟΑ τόνισε: «Ο Μαζικός Αθλητισμός είναι ο τομέας που δίνει κίνητρο στον καθένα για υγιή και σωστή άθληση.\nΤο πρόγραμμα «Αθλητισμός Για Όλους», του ΚΟΑ είναι το κορυφαίο και ισχυρό Εθνικό μας πρόγραμμα, με πέραν των δεκαπέντε χιλιάδων μελών, όλων των ηλικιών από τεσσάρων μέχρι ενενήντα χρόνων. Είναι το πρόγραμμα που αγκάλιασε με αγάπη το σύνολο του Κυπριακού λαού».\nΣτο χαιρετισμό του Προέδρου της Δημοκρατίας κ. Νίκου Αναστασιάδη – τον οποίο ανέγνωσε ο Κυβερνητικός Εκπρόσωπος κ. Πρόδρομος Προδρόμου – ο Πρόεδρος της Δημοκρατίας είπε ότι η πολιτεία και ειδικότερα το Υπουργείο Παιδείας και Πολιτισμού αναγνωρίζει την αξία αυτών των προγραμμάτων. Παρά την καθολική αναγνώριση για τα οφέλη που προσφέρει η αθλητική ενασχόληση «η Κύπρος εξακολουθεί να παρουσιάζει ανησυχητικά χαμηλούς δείκτες όσον αφορά στην αθλητική ενασχόληση ενώ καταγράφει υψηλά ποσοστά παχυσαρκίας ειδικότερα σε παιδιά και εφήβους, Πρόσθεσε ότι το πρόγραμμα «Αθλητισμός Για Όλους» συμβάλλει ουσιαστικά στην ανατροπή αυτών των τάσεων, αφού προσφέρει πολλαπλές ευκαιρίες αθλητικής ενασχόλησης, οι οποίες ανταποκρίνονται στις ανάγκες των συμπολιτών μας. Γι’ αυτό, συνέχισε, θεωρείται δεδομένη η πρόθεσή αλλά και η βούλησή μας να συνεχίσουμε να στηρίζουμε τα προγράμματα μαζικού αθλητισμού, ενθαρρύνοντας νέες πολιτικές και πρωτοβουλίες, που στόχο θα έχουν την προώθηση της φυσικής δραστηριότητας για τη βελτίωση της υγείας και την παροχή περισσότερων ευκαιριών αθλητικής ενασχόλησης\nΗ Προϊσταμένη Μαζικού Αθλητισμού του ΚΟΑ κ. Έφη Μούζουρου – Πενηνταέξ στο χαιρετισμό της είπε και τα ακόλουθα: «Η Πολιτεία διείδε την αξία και τα θετικά αποτελέσματα της πλειάδας των προγραμμάτων άθλησης που προσφέρει το ΑΓΟ και επενδύει συνεχώς. Τιμάμε διαχρονικά όλα τα Διοικητικά Συμβούλια του ΚΟΑ που με τις πολιτικές που ακολούθησαν στάθηκαν αρωγοί και ενίσχυσαν με κάθε τρόπο το μαζικό αυτό πρόγραμμα. Δηλώνουμε περήφανοι που είμαστε μέρος αυτού του αθλητικού οικοδομήματος, το οποίο έχει αποσπάσει πολύ κολακευτικά σχόλια και εύφημη μνεία πολύ πέραν από τα μικρά σύνορα της πατρίδας μας. Η Παγκόσμια Ομοσπονδία Αθλητισμός Για Όλους κατατάσσει το ΑΓΟ της Κύπρου πολύ ψηλά στο διεθνές καλεντάρι και μας δίνει την ευκαιρία να το παρουσιάζουμε στο εξωτερικό ως παράδειγμα προς μίμηση, ακόμη και σε χώρες αθλητικά πολύ εξελιγμένες».\nΠροηγούμενο άρθροΠροκήρυξη θέσης ομοσπονδιακού προπονητή τένις στο Εθνικό Κέντρο Τένις (ΟΑΚ)\nΕπόμενο άρθροΘρίαμβος της πανεπιστημιακής ομάδας σκοποβολής στο 7ο παγκόσμιο πρωτάθλημα σκοποβολής στην Μαλαισία


Αλλαγές στον Ποινικό Κώδικα: Φυλάκιση έως 2 χρόνια για όποιον κακόβουλα καθυβρίζει τον Θεό και την Εκκλησία - armonia-media.gr\nΑρχικήΘρησκείαΑλλαγές στον Ποινικό Κώδικα: Φυλάκιση έως 2 χρόνια για όποιον κακόβουλα καθυβρίζει...\nΑυστηροποίηση των ποινών για την παιδεραστία, τη διακίνηση μεταναστών και επαναφορά της κακόβουλης βλασφημίας των θείων επιφέρουν τροποποιήσεις στο αρχικό σχέδιο νόμου για τον Ποινικό Κώδικα και τον Κώδικα Ποινικής Δικονομίας, που ανακοίνωσε σήμερα ο υπουργός Δικαιοσύνης, Κώστας Τσιάρας, κατά τη δεύτερη ανάγνωση του σχεδίου νόμου στην αρμόδια κοινοβουλευτική επιτροπή. Όπως ειδικότερα ανακοίνωσε ο κ. Τσιάρας:\n– Αυστηροποιείται το πλαίσιο τιμώρισης του βιασμού (άρθρο 336 του ΠΚ που αφορά και στο βιασμό ανηλίκων). Προβλεπόταν κάθειρξη 5 έως 15 έτη τιμώρησης και έγινε κάθειρξη τουλάχιστον 10 ετών.\nΕπίσης, εάν ο βιασμός έγινε από 2 ή περισσότερους δράστες που ενεργούσαν από κοινού, αντί για 10, 15 έτη τιμώρισης, η ποινή μεταβλήθηκε σε ισόβια ή πρόσκαιρη κάθειρξη 10, 15 χρόνια.\n– Τροποποιείται το άρθρο 79 του Ποινικού Κώδικα, παράγραφος 7, έτσι ώστε στην απόφαση να αναφέρονται ρητά οι λόγοι που δικαιολογούν την κρίση του δικαστηρίου για την επιμέτρηση της ποινής που επέβαλε. «Στο προηγούμενο καθεστώς για την επιμέτρηση της ποινής χρειαζόταν ειδική και εμπεριστατωμένη αιτιολογία, πράγμα που θα οδηγούσε σε σωρεία αναιρέσεων.\nΔεν χρειάζεται πλέον φλυαρίες στην απόφαση, και όπως όλα τα χρόνια είχε αιτιολογία η απόφαση, έτσι θα έχει και τώρα. Το ζήτησε η Ένωση Εισαγγελέων, το ζήτησαν οι δικαστές», δήλωσε ο υπουργός.\nΣύμφωνα με τη aftodioikisi.gr\nκαθυβρίζει τον Θεό\nΦυλάκιση έως 2 χρόνια\nΠροηγούμενο άρθροΔήμος Κηφισιάς: Παρουσιάζει τη Μάνα της Αντίστασης που ενσαρκώνει η Μαίρη Βιδάλη\nΕπόμενο άρθροΈμφραγμα: Η λάθος κίνηση που μπορεί να αποβεί μοιραία